title: Kamateró

text: Kamateró sijaitsee noin yhdeksän kilometriä Ateenan keskustasta pohjoiseen ja se on käytännössä Ateenan esikaupunki. Kamateró oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágioi Anárgyroi-Kamaterón kunnaksi yhdessä Ágioi Anárgyroin kanssa, jolloin se muuttui yhdeksi Ágioi Anárgyroi-Kamaterón kunnan kunnallisyksiköistä.


title: Keratsíni

text: Keratsíni (; kath. Κερατσίνιον, "Keratsínion") on Kreikan kaupunki sekä samanniminen Keratsíni-Drapetsónan kunnan kunnallisyksikkö (Δημοτική Ενότητα Κερατσινίου, "Dimotikí Enótita Keratsiniou") ja entinen itsenäinen kunta. Se sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 77 077 (vuonna 2011). Keratsíni on Keratsíni-Drapetsónan kunnan kuntakeskus.


title: Keratsíni

text: Keratsíni sijaitsee noin 10 kilometriä Ateenan keskustasta länteen ja se on Pireuksen ja samalla Ateenan esikaupunkialuetta. Keratsíni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Keratsíni-Drapetsónan kunnaksi yhdessä Drapetsónan kanssa.


title: Aina mun pitää

text: Aina mun pitää on Pertti Kurikan Nimipäivät -yhtyeen single, joka julkaistiin 13. tammikuuta 2015 digitaalisena maxina, ja 30. tammikuuta 2015 7" vinyylinä.. Single on yhtyeen ensimmäinen julkaisu Sony Music Finlandin kautta.


title: Aina mun pitää

text: Kappaleiden tekoon ovat osallistuneet Kari Aallon ja Pertti Kurikan lisäksi myös Sami Helle ja Toni Välitalo. Sovitus taas on Kalle Pajamaan ja Teuvo Merkkiniemen käsialaa.


title: Aina mun pitää

text: Yhtye osallistui kappaleella "Aina mun pitää" vuoden 2015 Uuden Musiikin Kilpailuun. Kappale voitti kilpailun finaalin, ja näin pääsee edustamaan Suomea euroviisuissa. Se on euroviisuhistorian lyhin musiikkikappale.


title: Aina mun pitää

text: Brittiläinen "The Independent" -lehti noteerasi verkkosivuillaan yhtyeen osallistumisen kilpailuun. Lehden mukaan yhtye haluaa euroviisuihin herättääkseen tietoutta Downin oireyhtymästä. Yhtyeen jäsenet uskovat lisäksi euroviisuesiintymisen tuovan tukea ohjelmille, jotka auttavat mielenterveysongelmista kärsiviä.


title: Aina mun pitää

text: Kappaleesta on julkaistu internetissä monia cover-versioita toteutettuna eri musiikkityylein, kuten EDM, iskelmä, akustinen ja black metal.


title: Aina mun pitää

text: Kappale on käännetty englanniksi ja latinaksi.


title: Aina mun pitää

text: Euroviisuissa kappale ei edennyt finaaliin, vaan jäi kilpailun ensimmäisessä semifinaalissa viimeiselle sijalle saaden 13 pistettä.


title: Mándra

text: Mándra () on Kreikan kaupunki sekä samanniminen Mándra-Eidyllían kunnan kunnallisyksikkö (Δημοτική Ενότητα Μάνδρας, "Dimotikí Enótita Mándras") ja entinen itsenäinen kunta. Se sijaitsee Länsi-Attikan alueyksikössä Attikan alueella. Koko kunnallisyksikön väkiluku on 12 888 ja varsinaisen Mándran kaupungin väkiluku 11 327 (vuonna 2011). Mándra on Mándra-Eidyllían kunnan kuntakeskus.


title: Mándra

text: Mándran kaupunki sijaitsee noin 23 kilometriä Ateenan keskustasta luoteeseen ja noin viisi kilometriä luoteeseen Elefsínasta. Mándra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mándra-Eidyllían kunnaksi yhdessä Erythréen, Oinóin ja Vílian kanssa, jolloin se muuttui uuden kunnan kunnallisyksiköksi.


title: Mándra

text: Mándran kunnallisyksikkö muodostuu seuraavista kylistä, kaupungeista tai muista asutuksista:


title: Mantíneia

text: Mantíneia (; virallisesti Δημοτική Ενότητα Μαντινείας, "Dimotikí Enótita Mantineías") on yksi Trípolin kunnan kunnallisyksiköistä ja entinen itsenäinen Kreikan kunta. Se sijaitsee Arkadian alueyksikössä Peloponnesoksen alueella. Kunnallisyksikön väkiluku on 2 114 (vuonna 2011).


title: Mantíneia

text: Mantíneia on perinyt nimensä antiikin ajan Mantineian kaupungilta, joka sijaitsi sen alueella. Mantíneia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trípolin kuntaan yhdessä Fálanthoksen, Korýthion, Levídin, Skirítidan, Tegéan ja Valtétsin kanssa.


title: Mantíneia

text: Mantíneian kunnallisyksikkö muodostuu seuraavista kyläyhdyskunnista ja asutuksista:


title: Melíssia

text: Melíssia () on Kreikan kaupunki sekä samanniminen Pentélin kunnan kunnallisyksikkö (Δημοτική Ενότητα Μελισσίων, "Dimotikí Enótita Melissíon") ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 22 741 (vuonna 2011). Melíssia on Pentélin kunnan kuntakeskus.


title: Melíssia

text: Melíssia sijaitsee Pentelikon-vuoren juurella noin 13 kilometriä Ateenan keskustasta koilliseen. Melíssia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pentélin kuntaan yhdessä Néa Pentélin kanssa, jolloin se muuttui uuden kunnan kunnallisyksiköksi.


title: Meneméni

text: Meneméni () on Kreikan kaupunki sekä samanniminen Ampelókipoi-Meneménin kunnan kunnallisyksikkö (Δημοτική Ενότητα Μενεμένης, "Dimotikí Enótita Menemenis" ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 14 746 (vuonna 2011).


title: Meneméni

text: Meneméni sijaitsee noin neljä kilometriä Thessalonikin keskustasta luoteeseen ja se on käytännössä Thessalonikin esikaupunki. Meneméni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ampelókipoi-Meneménin kunnaksi yhdessä Ampelókipoin kanssa, jolloin se muuttui uuden kunnan kunnallisyksiköksi.


title: Moscháto

text: Moscháto (; kath. Μοσχάτον, "Moscháton") on Kreikan kaupunki sekä samanniminen Moscháto-Távroksen kunnan kunnallisyksikkö (Δημοτική Ενότητα Μοσχάτου, "Dimotikí Enótita Moschátou") ja entinen itsenäinen kunta. Se sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 25 441 (vuonna 2011). Moscháto on Moscháto-Távroksen kunnan kuntakeskus.


title: Moscháto

text: Moscháto sijaitsee Saroninlahden rannalla Kallithéan ja Pireuksen kaupunkien välissä noin kuusi kilometriä Ateenan keskustasta lounaaseen ja se on käytännössä Ateenan esikaupunki. Kaupungissa sijaitsee Moscháton metroasema.


title: Moscháto

text: Moscháto oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Moscháto-Távroksen kunnaksi yhdessä Távroksen kanssa, jolloin se muuttui uuden kunnan kunnallisyksiköksi.


title: Abdulaziz Hamsal

text: Abdulaziz Hamsal (s. 1. maaliskuuta 1987) on saudiarabialainen jalkapalloilija, joka edustaa Saudi-Arabian Valioliigassa pelaavaa Najran SC:tä. Pelipaikaltaan oikeajalkainen Hamsal on hyökkääjä.


title: Abdulaziz Hamsal

text: Hamsal on edustanut koko uransa Najran SC:tä. Hän liittyi seuraan vuonna 2009 22-vuotiaana. Enimmillään hän on pelannut kaudessa 20 ottelua kaudella 2013-2014 ja tehnyt kaksi maalia kaudella 2008-2009.


title: Abdulaziz Hamsal

text: Hamsal on vain 155 senttimetriä pitkä. Näin ollen hän on yksi maailman lyhimmistä ammattilaispelaajista ja EA Sportsin suositun FIFA-pelisarjan lyhyin nykyisistä pelaajista. Hamsal painaa 50 kilogrammaa.


title: Néa Alikarnassós

text: Néa Alikarnassós () on Kreikan kaupunki sekä samanniminen Iraklionin kunnan kunnallisyksikkö (Δημοτική Ενότητα Νέας Αλικαρνασσού, "Dimotikí Enótita Néas Alikarnassoú") ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 14 635 ja varsinaisen Néa Alikarnassóksen kaupungin väkiluku 12 925 (vuonna 2011).


title: Néa Alikarnassós

text: Néa Alikarnassóksen kaupunki sijaitsee Kreetan saaren pohjoisrannikolla aivan Iraklionin kaupungin itäpuolella ja se on käytännössä Iraklionin esikaupunkialuetta. Kaupungin nimi, ”Uusi Halikarnassos”, viittaa Vähä-Aasiassa sijainneeseen Halikarnassoksen kaupunkiin. Néa Alikarnassós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Iraklionin kuntaan yhdessä Gorgolaḯniin, Palianín ja Témenoksen kanssa, jolloin se muuttui uuden kunnan kunnallisyksiköksi.


title: Néa Alikarnassós

text: Iraklionin kansainvälinen lentoasema sijaitsee kunnallisyksikön alueella aivan Néa Alikarnassóksen kaupungin itäpuolella.


title: Néa Alikarnassós

text: Néa Alikarnassóksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: KDM Olfert Fischer (F355)

text: KDM Olfert Fischer (runkonumero F355) oli Tanskan laivaston Niels Juel -luokan korvetti.


title: KDM Olfert Fischer (F355)

text: Alus tilattiin Aalborg Yard Limitediltä. Sen köli laskettiin 29. marraskuuta 1978 ja alus laskettiin vesille 10. toukokuuta 1979. Alus valmistui 29. helmikuuta 1980.


title: KDM Olfert Fischer (F355)

text: Alus teki laivastovierailut Portugaliin 1984. Alus osallistui syyskuusta 1990 syyskuuhun 1991 Irakin vastaisiin sotatoimiin operaatio Farawayssa. Se kuului Naton Atlantille sijoitettuun pysyvään laivasto-osastoon huhtikuusta kesäkuuhun 1992, heinäkuusta lokakuuhun 1994 ja huhtikuusta kesäkuuhun 1995.


title: KDM Olfert Fischer (F355)

text: Alus aloitti palveluksesta poisto valmistelut 18. elokuuta 2009.


title: Néa Erythraía

text: Néa Erythraía () on Kreikan kaupunki sekä samanniminen Kifisián kunnan kunnallisyksikkö (Δημοτική Ενότητα Νέας Ερυθραίας, "Dimotikí Enótita Néas Erythraías") ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 17 379 (vuonna 2011).


title: Néa Erythraía

text: Néa Erythraía sijaitsee noin 15 kilometriä Ateenan keskustasta koilliseen. Kaupungin nimi, ”Uusi Erythraia”, viittaa Vähässä-Aasiassa sijainneeseen Erythrain kaupunkiin. Néa Erythraía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kifisián kuntaan yhdessä Ekálin kanssa, jolloin se muuttui uuden kunnan kunnallisyksiköksi.


title: Néa Filadélfeia

text: Néa Filadélfeia () on Kreikan kaupunki sekä samanniminen Filadélfeia-Chalkidónan kunnan kunnallisyksikkö (Δημοτική Ενότητα Νέας Φιλαδέλφειας, "Dimotikí Enótita Néas Filadélfeias") ja entinen itsenäinen kunta. Se sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 25 734 (vuonna 2011). Néa Filadélfeia on Filadélfeia-Chalkidónan kunnan kuntakeskus.


title: Néa Filadélfeia

text: Néa Filadélfeia sijaitsee noin kuusi kilometriä Ateenan keskustasta pohjoiseen ja se on käytännössä Ateenan esikaupunki. Kaupungin nimi, ”Uusi Filadélfeia”, viittaa Vähässä-Aasiassa sijainneeseen Filadelfeian kaupunkiin. Néa Filadélfeia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Filadélfeia-Chalkidónan kunnaksi yhdessä Néa Chalkidónan kanssa, jolloin se muuttui uuden kunnan kunnallisyksiköksi.


title: KDM Peter Tordenskiold (F356)

text: KDM Peter Tordenskiold (runkonumero F356) oli Tanskan laivaston Niels Juel -luokan korvetti.


title: KDM Peter Tordenskiold (F356)

text: Alus tilattiin Aalborg Yard Limitediltä. Sen köli laskettiin 5. joulukuuta 1979 ja alus laskettiin vesille 30. huhtikuuta 1980. Alus valmistui 30. maaliskuuta 1981.


title: KDM Peter Tordenskiold (F356)

text: Alus teki laivastovierailun Gibraltarille huhtikuussa ja Portugaliin toukokuussa 1989 sekä lokakuussa 1990 Trondheimiin Tordenskioldin syntymän 300-vuotis juhlallisuuksiin. Se kuului Naton Atlantille sijoitettuun pysyvään laivasto-osastoon syyskuusta lokakuuhun 1993 ja huhtikuusta heinäkuuhun 1994, joiden aikana alus osallistui Jugoslavian vastaisen saarron valvontaan.


title: KDM Peter Tordenskiold (F356)

text: Alus oli UNIFILin laivasto-osastossa Libanonin rannikolla huhtikuusta heinäkuuhun 2008. Se aloitti palveluksesta poisto valmistelut 18. elokuuta 2009.


title: Néa Ionía (Magnesia)

text: Néa Ionía () on Kreikan kaupunki sekä samanniminen Vóloksen kunnan kunnallisyksikkö (Δημοτική Ενότητα Νέας Ιωνίας, "Dimotikí Enótita Néas Ionías") ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 33 815 ja varsinaisen Néa Ionían kaupungin väkiluku 32 661 (vuonna 2011).


title: Néa Ionía (Magnesia)

text: Néa Ionía sijaitsee vain noin kilometrin Vóloksen keskustasta luoteeseen ja se on käytännössä Vóloksen esikaupunki. Kaupungin nimi tarkoittaa "Uutta Jooniaa". Nimi viittaa nykyisin Turkille kuuluvaan alueeseen, josta muutti Kreikkaan paljon etnistä kreikkalaista väestöä 1920-luvulla osana Kreikan ja Turkin väestönvaihtoa.


title: Néa Ionía (Magnesia)

text: Néa Ionía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóloksen kuntaan yhdessä Agrián, Aisonían, Artémidan, Iolkóksen, Makrinítsan, Néa Anchíaloksen ja Portarián kanssa, jolloin se muuttui yhdeksi Vóloksen kunnan kunnallisyksiköistä.


title: Néa Ionía (Magnesia)

text: Néa Ionían kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Néa Mákri

text:
Néa Mákri () on Kreikan kaupunki sekä samanniminen Marathónaksen kunnan kunnallisyksikkö (Δημοτική Ενότητα Νέας Μάκρης, "Dimotikí Enótita Néas Mákris") ja entinen itsenäinen kunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 16 670 ja varsinaisen Néa Mákrin kaupungin väkiluku 15 554 (vuonna 2011).
Néa Mákri sijaitsee Attikan itärannikolla Petaliónlahden rannalla. Kaupungin nimi, ”Uusi Mákri”, viittaa Vähän-Aasian nykyisin Turkille kuuluvaan Mákrin eli Makren alueeseen, josta muutti alueelle paljon etnistä kreikkalaista väestöä 1920-luvulla osana Kreikan ja Turkin väestönvaihtoa. Néa Mákrin kaupunginosia ovat muun muassa Ágios Andréas, Agía Marína, Anatolí, Erythrós, Livísi, Máti, Váltos ja Zoumpéri.


title: Néa Mákri

text: Néa Mákri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Marathónaksen kuntaan yhdessä Grammatikón ja Varnávaksen kanssa, jolloin se muuttui uuden kunnan kunnallisyksiköksi.


title: Néa Mákri

text: Kaupunki ja erityisesti Mátin kaupunginosa kärsivät suuria tuhoja vuoden 2018 maastopaloissa.


title: Néa Mákri

text: Néa Mákrin kunnallisyksikkö muodostuu seuraavista kylistä, kaupungeista tai muista asutuksista:


title: Om Yun-chol

text: Om Yun-chol (s. 18. marraskuuta 1991 Pohjois-Hamgyŏng) on pohjoiskorealainen painonnostaja ja olympiavoittaja. Hän kilpailee 56-kiloisissa. Om voitti olympiakultaa Lontoon kesäolympialaisista 2012 omassa sarjassaan nostettuaan yhteistuloksen 293 kilogrammaa. Rio de Janeirossa 2016 hän saavutti samassa sarjassa olympiahopeaa. Om on myös kaksinkertainen maailmanmestari vuosilta 2013 ja 2014.


title: Om Yun-chol

text: Aasian kisoista Om on saavuttanut yhden kultamitalin vuodelta 2014 Incheonista ja Aasian-mestaruuskilpailuista niin ikään yhden kullan vuodelta 2013 Astanasta. Hän on osallistunut urallaan kaksiin kesäolympialaisiin.


title: Om Yun-chol

text: Om on 152 senttimetriä pitkä ja painaa 56 kilogrammaa.


title: Níkaia (Attika)

text:
Níkaia () on Kreikan kaupunki sekä samanniminen Níkaia-Ágios Ioánnis Réntiksen kunnan kunnallisyksikkö (Δημοτική Ενότητα Νίκαιας, "Dimotikí Enótita Níkaias") ja entinen itsenäinen kunta. Se sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 89 380 (vuonna 2011). Níkaia on Níkaia-Ágios Ioánnis Réntiksen kunnan kuntakeskus.
Níkaia on väkiluvultaan Kreikan 11. suurin kaupunki. Se sijaitsee noin kahdeksan kilometriä Ateenan keskustasta länteen ja se on Pireuksen ja samalla Ateenan esikaupunki. Kaupungin aikaisempi nimi oli "Néa Kokkiniá" (Νέα Κοκκινιά). Nimi muutettiin Níkaiaksi vuonna 1940. Nimi viittaa Vähän-Aasian Nikaiaan, josta muutti Kreikkaan 1920-luvulla paljon kreikkalaista väestöä osana Kreikan ja Turkin väestönvaihtoa. Kaupungissa sijaitsee Níkaian metroasema.


title: Níkaia (Attika)

text: Níkaia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Níkaia-Ágios Ioánnis Réntiin kunnaksi yhdessä Ágios Ioánnis Réntiksen kanssa.


title: Yannick Bisson

text: Yannick D. Bisson (s. 16. toukokuuta 1969 Montréal) on kanadalainen näyttelijä, joka tunnetaan parhaiten nimiroolistaan sarjassa "Murdochin murhamysteerit".


title: Yannick Bisson

text: Bisson on näytellyt 13-vuotiaasta asti. Hänen ensimmäisiä merkittäviä roolejaan olivat roolit elokuvissa "Keltanokat" (Rookies, 1990), "Nothing Too Good for a Cowboy" "(1998)" ja "Sue Thomas, FBI" "(2002)". Vuonna 2008 Bisson sai pääroolin ylikonstaapeli William Murdochina CBC:n tuottamassa dekkarisarjassa "Murdochin murhamysteerit". Suomessa sarjaa alettiin näyttämään Yle TV1:sellä vuonna 2014 ja siitä tuli todella suosittu Suomessa.


title: Yannick Bisson

text: Bisson on naimisissa ja hänellä on kolme tytärtä, Brianna, Dominique ja Mikaela. Tyttäristä kaksi, Brianna ja Dominique ovat esittäneet pientä roolia "Murdochin murhamysteereissä".


title: Pohjois-Kaukasian levottomuudet

text: Pohjois-Kaukasian levottomuudet ovat sarja väkivaltaisia levottomuuksia Venäjän hallinnon ja islamistien sekä muiden kapinallisten välillä Pohjois-Kaukasiassa. Islamistit ovat julistaneet alueelle oman valtion, Kaukasian emiraatin.


title: Pohjois-Kaukasian levottomuudet

text: Levottomuudet ovat jatkoa toisen Tšetšenian sodan aikaisille kahakoille. Niiden painopiste on tosin siirtynyt Tšetšeniasta Dagestaniin. Alueen paikallisilla sotaherroilla on paljon valtaa, ja alueen lukuisten etnisten ryhmien väliset jännitykset ja Venäjä-vastaisuus on syventänyt konfliktia. Kaukasialaiset kapinalliset ovat tehneet useita terrori-iskuja eripuolilla Venäjää.


title: Pohjois-Kaukasian levottomuudet

text: Levottomuuksissa kuolleiden määrää on vaikea arvioida, mutta yksinään vuonna 2010 kuolleita arvioitiin olevan 1 710.


title: Kyrre Haugen Sydness

text: Kyrre Haugen Sydness (s. 15. joulukuuta 1972 Bergen) on norjalainen näyttelijä. Hänen yksi ensimmäisistä merkittävistä rooleistaan oli vuonna 2008 elokuvassa "Max Manus" ja hän on myöhemmin esiintynyt muun muassa Jo Nesbøn kirjaan perustuvassa elokuvassa "Headhunters" (2011).


title: Kyrre Haugen Sydness

text: Sydness näytteli 2000-luvulla useassa Unni Lindellin rikoskomisario Cato Isaksenista kertovien kirjojen televisioversioissa sivuhahmoa nimeltä Roger Høibakk. Vuonna 2011 hän näytteli norjalaista satuhahmoa Kapteeni Sapelihammasta televisiosarjassa "Kapteeni Sapelihammas - merten kunigas" ("Kaptein Sabeltann - Kongen på havet"). Hän on esittäny hahmoa myös vuoden 2014 elokuvassa "Kaptein Sabeltann og skatten i Lama Rama" ja Kristiansandin eläintarhan esityksissä.


title: Kyrre Haugen Sydness

text: Sydness esitti suursijottaja Thomas Aunea draamakomedia-televisiosarja Lilyhammerin ensimmäisellä ja toisella tuotantokaudella. Vuodesta 2014 vuoteen 2016 Sydness esitti pääroolia, komisario Viggo Lustia draamasarjassa "Kuudes aisti".


title: Suomen euroviisukarsinta 1991

text: Suomen euroviisukarsinta 1991 oli kilpailu, jossa valittiin Suomen edustaja vuoden 1991 Eurovision laulukilpailuun. Kilpailu pidettiin kolmen edellisen vuoden tavoin avoimen sävellyskilpailun ja kutsukilpailun yhdistelmänä. Avoimeen sävellyskilpailuun saatiin 414 kappaletta, minkä lisäksi Yleisradio kutsui suomalaissäveltäjiä kilpailuun ja Musiikkikustantajat ry:ltä oli myös pyydetty kappaleita. Saaduista ehdotuksista kymmenen parasta valittiin karsinnan finaaliin. Kyseessä oli viimeinen järjestämä euroviisukarsinta ennen sen sulauttamista Taideohjelmien linjaan.


title: Suomen euroviisukarsinta 1991

text: Vuonna 1991 tuli kuluneeksi 30 vuotta siitä, kun Suomi osallistui euroviisuihin ensimmäistä kertaa ja mahdollisesti tästä syystä karsintafinaali pidettiin suurempana kuin koskaan aiemmin. Finaali pidettiin lauantaina 2. maaliskuuta 8000 katsojaa vetäneessä Typhoon-hallissa Turussa ja televisioitiin suorana YLE TV1:ssä kello 19.10–20.30. Pelkkä euroviisukarsinnan finaali ei kuitenkaan riittänyt niin suuren yleisön täyttämistä, joten karsintafinaalin jälkeen paikalla oli määrä pitää Jerry Lee Lewisin konsertti. Finaali-iltana suorassa lähetyksessä jouduttiin kuitenkin ilmoittamaan, että Lewis oli joutunut peruman konsertin sairautensa vuoksi. Voittajan valitsi asiantuntijaraati. Finaalia seurasi televisiosta 1 464 000 katsojaa. Kapellimestarina toimi Olli Ahvenlahti.


title: Luca Matteotti

text: Luca Matteotti (s. 14. lokakuuta 1989 Aosta) on italialainen lumilautailija. Matteotti kilpailee lumilautakrossissa. Seuratasolla hän edustaa CS Esercitoa.


title: Luca Matteotti

text: Matteotti voitti MM-kultaa vuoden 2015 MM-kisoissa Itävallan Kreischbergissä. Vuoden 2014 talviolympialaisissa Sotšissa Matteotti oli kuudes. Maailmancupissa Matteotti kilpaili ensimmäistä kertaa vuonna 2008 ja on voittanut yhden osakilpailun, vuonna 2010 Lech am Arlbergissa.


title: Luca Matteotti

text: Matteotti on 175 senttimetriä pitkä ja painaa 59 kilogrammaa.


title: Vakoojien silta

text: Vakoojien silta () on vuonna 2015 ensi-iltansa saanut Steven Spielbergin ohjaama ja tuottama historiallinen jännityselokuva.


title: Vakoojien silta

text: Elokuva kertoo kylmän sodan vuoden 1960 U-2-välikohtauksesta Yhdysvaltojen ja Neuvostoliiton välillä. Sen nimi viittaa Itä- ja Länsi-Berliinin rajalla sijainneeseen Glienicken siltaan, jossa kylmän sodan aikana suoritettiin kiinni jääneiden vakoojien vaihtoja.


title: Vakoojien silta

text: Elokuvan miespääosaa näyttelee Tom Hanks. Elokuva tunnettiin aiemmin työnimellä "St. James Place".


title: Vakoojien silta

text: Elokuva oli ehdolla kuudessa kategoriassa vuoden 2016 Oscar-gaalassa: paras elokuva, miessivuosa (Mark Rylance), alkuperäinen käsikirjoitus (Matt Charman ja Coenin veljekset), musiikki (Thomas Newman), äänitys ja lavastus. Rylance voitti Oscarin parhaasta miessivuosasta.


title: Rolf Thesleff

text: Rolf Thesleff (28. toukokuuta 1878 Kuopio – 16. elokuuta 1938 Kööpenhamina) oli suomalainen filosofian tohtori ja diplomaatti.


title: Rolf Thesleff

text: Thesleffin vanhemmat olivat ylijohtaja Alexander August Thesleff ja Emilia Mathilda Sanmark. Hän pääsi ylioppilaaksi 1897 Helsingin suomalaisesta normaalilyseosta ja opiskeli Helsingin yliopistossa valmistuen filosofian kandidaatiksi 1902, maisteriksi 1904 sekä lisensiaatiksi ja tohtoriksi 1907.


title: Rolf Thesleff

text: Thesleff oli luotonvälitystoimiston osakkaana ja omistajana Helsingissä 1907–1912, Helsingin yliopiston agraaripolitiikan ylimääräisenä opettajana 1912–1919 sekä Suomen senaatin kulkulaitostoimituskunnan esittelijäsihteerinä 1918–1919. Hän siirtyi sitten ulkoasiainhallinnon palvelukseen ja oli lähettiläänä Oslossa 1919–1925 ja 1930–1933, Roomassa 1925–1930 sekä viimeksi Kööpenhaminassa 1934–1938.


title: Rolf Thesleff

text: Rolf Thesleff oli naimisissa vuodesta 1903 filosofian maisteri, kirjailija Greta von Frenckellin kanssa. Taidemaalari Ellen Thesleff oli Rolf Thesleffin sisar.


title: Täältä pohjoiseen: Sentencedin tarina

text: Täältä pohjoiseen: Sentencedin tarina on musiikkitoimittaja Matti Riekin kirja vuosina 1989–2005 toimineesta muhoslaisesta Sentenced-yhtyeestä. Se ilmestyi joulukuussa 2014, ja sen kustansi Like.


title: Täältä pohjoiseen: Sentencedin tarina

text: Kirja käy läpi yhtyeen historian sen muusikoiden uran alkuajoista yhtyeen lopettamiseen vuonna 2005 ja soolokitaristi Miika Tenkulan kuolemaan vuonna 2009. Riekki haastatteli kirjaan yhtyeen elossa olleita jäseniä Lari Kylmästä, Sami Lopakkaa, Vesa Rantaa, Taneli Jarvaa, Ville Laihialaa ja Sami Kukkohovia sekä muun muassa kiertuemanageria Jens ”Bobo” Bornhöftiä ja tuottajia Waldemar Sorychtaa ja Hiili Hiilesmaata.


title: Täältä pohjoiseen: Sentencedin tarina

text: Kirjan luvut on nimetty yhtyeen kappaleiden mukaan. Kirjan nimi puolestaan viittaa yhtyeen "North from Here" -albumiin (1993).


title: Täältä pohjoiseen: Sentencedin tarina

text: Kirja julkaistiin yksinoikeudella Levykauppa Äxän myymälöissä 12. joulukuuta 2014, ja siitä on tullut ketjun myydyin kirja. Laajempaan myyntiin kirja tuli tammikuussa 2015. Kirjan virallinen julkaisutilaisuus järjestettiin Helsingin The Circuksessa 10. tammikuuta 2015. Paikalla olivat kirjailija ja yhtyeen jäseniä, ja ohjelmassa oli myös tribuuttikonsertti.


title: Täältä pohjoiseen: Sentencedin tarina

text: Noin vuosi ennen Riekin kirjaa ilmestyi kitaristi Lopakan fiktiivinen, pohjoissuomalaisen rockyhtyeen Euroopan-kiertueesta kertova romaani "Marras".


title: Boom Clap

text: Boom Clap on brittiläisen laulaja-lauluntekijä Charli XCX:n ensimmäinen single elokuvan Tähtiin kirjoitettu virhe soundtrack-albumilta sekä XCX:n toiselta, Sucker-studioalbumilta.


title: Boom Clap

text: Kappale sijoittui Britannian singlelistan kuudennelle sekä Yhdysvaltain Billboard Hot 100-listan kahdeksannelle sijalle ja saavutti Mainstream Top 40-listan kärjen. Kappale pääsi kymmenen parhaan joukkoon myös Australiassa, Kanadassa, Uudessa-Seelannissa, Irlannissa ja Italiassa. Kappale on saatavilla ladattavana sisältönä pelissä Just Dance 2015.


title: Sakari Laitinen

text: Eero Matti Sakari Laitinen (31. joulukuuta 1937 Pyhäselkä – 21. marraskuuta 2015 Helsinki) oli suomalainen arkkitehti ja kuvataitelija.


title: Sakari Laitinen

text: Laitinen kirjoitti ylioppilaaksi Helsingin lyseosta 1956 ja valmistui arkkitehdiksi Teknillisestä korkeakoulusta 1967. Opiskeluaikanaan hän toimi "Teekkari"-lehden graafisena suunnittelijana ja työskenteli muun muassa Alvar Aallon arkkitehtitoimistossa, jossa hän osallistui Helsingin keskustasuunnitelman laatimiseen. Vuosina 1966–1973 Laitinen työskenteli Espoon kaupungin asemakaavaosaston arkkitehtina ja sai suunnitella Iivisniemen lähiön asemakaavan sekä alustavan suunnitelman Kivenlahden aluekeskukselle. Hän oli välillä virkavapaalla toimiessaan vuosina 1970–1972 luennoitsijana Haile Selassie I -yliopistossa Addis Abebassa Etiopiassa. Laitisella oli 1973–1975 yhteinen arkkitehtitoimisto Alber Filosofin ja 1975–1985 Paavo Mänttärin kanssa sekä vuodesta 1982 oma arkkitehtitoimisto. Sivutoimisesti hän oli 1967–1968 "Arkkitehti"-lehden toimittaja ja 1967–1976 Teknillisen korkeakoulun assistentti.


title: Sakari Laitinen

text: Laitisen tunnettuihin töihin kuuluu Karjaalle vuonna 1976 rakennettu Karjaan-Pohjan säästöpankin rakennus, jonka hän suunnitteli yhdessä Filosofin kanssa. Yhdessä Mänttärin kanssa hän suunnitteli 1977 valmistuneen Karjalohjan uuden kirkon. Laitinen teki Helsinkiin 1970–1990-luvuilla useita aluesuunnitelmia, kuten Malminkartanon kaupunginosan aloituskorttelin, Korkeasaaren yleissuunnitelman, Oulunkylän asemakeskuksen, Malmin asemaseudun ja Herttoniemenrannan kaupunginosan. Lisäksi hän suunnitteli eri paikkakunnille useita terveysasemia, päiväkoteja ja asuintaloja.


title: Sakari Laitinen

text: Arkkitehdin työnsä ohella Laitinen oli kiinnostunut näyttelyiden suunnittelusta ja hän suunnitteli Mänttärin kanssa muun muassa maailmaa vuosina 1975–1979 kiertäneen Helsinki-näyttelyn. Vanhoilla päivillään Laitinen omistautui kuvataiteille. Laitisen pääosin abstrakteja maalauksia, kollaaseja ja muita töitä oli esillä näyttelysarjassa "Preoccupations I–III" Saksan Berliinissä, Münchenissä ja Wolfsburgissa vuosina 2013–2014.


title: Marras (romaani)

text: Marras on Sami Lopakan esikoisromaani, joka ilmestyi tammikuussa 2014. Sen kustansi Like. Romaani on julkaistu sidottuna, nidottuna ja sähköisenä laitoksena.


title: Marras (romaani)

text: Romaani kertoo pohjoissuomalaisen rockyhtyeen Euroopan-kiertueesta. Tarinan päähenkilö ja kertojaminä on koti-ikävää ja lähestyvää juoppohulluutta vastaan kamppaileva yhtyeen kitaristi Hautamaa, ja muita henkilöitä ovat muun muassa yhtyetoverit Raunio, Korpisuo, Suopunki ja Maaninen. Romaani on lähtökohtaisesti fiktiivinen, mutta kirjailijan, joka on tullut tunnetuksi vuosina 1989–2005 toimineen muhoslaisen Sentenced-yhtyeen rytmikitaristina ja sanoittajana, mukaan tarinasta totta on ”kaikki ja ei mikään” ja ”enemmän kuin kukaan terve ihminen haluaisi myöntää”. Kiertue-elämän ilojen ja surujen, ystävyyden, ahdistuksen ja alkoholin lisäksi yksi kirjan teemoista on konserttipaikkakunnat ja niiden synkkä historia.


title: Marras (romaani)

text: Arvosteluissa "Marrasta" on kiitetty muun muassa ”rujon iskevästä ja häpeilemättömästä” mustasta huumoristaan ja ”suomalaisen vaikenevan miehen tuskan” kuvaamisesta. Tyyliltään sitä on verrattu Hunter S. Thompsonin ja Charles Bukowskin tuotantoon. Romaani sijoittui viidenneksi kirjabloggaajien Blogistanian Finlandia 2014 -kilpailussa.


title: Marras (romaani)

text: Noin vuosi "Marraksen" jälkeen ilmestyi Matti Riekin tietokirja "".


title: Toivo Laitinen

text: Toivo Vilho Kultimo Laitinen (25. marraskuuta 1905 Suomussalmi – 24. marraskuuta 1977 Helsinki) oli suomalainen pappi, teologian tohtori. Hän oli puolustusvoimien kenttäpiispa vuosina 1956–1968.


title: Toivo Laitinen

text: Laitinen vihittiin papiksi vuonna 1928 ja hän väitteli teologian tohtoriksi 1953. Hän toimi rajaseutupappina Kuusamossa ja vuosina 1935–1943 Puolangan kirkkoherrana. Vuosina 1943–1956 hän oli Suomen Kirkon Seurakuntatyön Keskusliiton pääsihteerinä. Laitinen osallistui talvisotaan upseerina ja oli jatkosodan aikana Kainuun ilmasuojelualuepäällikkönä sekä Itä-Karjalan miehityshallinnon tehtävissä. Hänet ylennettiin vuonna 1967 reservin majuriksi. Hän oli muun muassa Rajaseutuliiton, Agricola-seuran ja "Kotimaa"-lehden toimitusneuvoston puheenjohtaja.


title: Toivo Laitinen

text: Toivo Laitisen poika oli juristi, diplomaatti ja pankinjohtaja Paavo Laitinen.


title: Ernst Ossian Soravuo

text: Ernst Ossian Soravuo, sukunimi vuoteen 1926 "Sandström" (3. joulukuuta 1904 Viipuri – 2. lokakuuta 1994 Helsinki) oli suomalainen diplomaatti.


title: Ernst Ossian Soravuo

text: Soravuon vanhemmat olivat agronomi Oskar Ernst Sandström (1867–1926) ja Hulda Katarina Hinkula (1870–1945). Hän pääsi ylioppilaaksi 1924 ja opiskeli Helsingin yliopistossa valmistuen filosofian kandidaatiksi 1929 ja maisteriksi 1932. Soravuo opiskeli myös Geneven yliopistossa 1925 ja teki opintomatkan Ranskaan ja Espanjaan 1927–1928.


title: Ernst Ossian Soravuo

text: Soravuo oli ulkoasiainhallinnon palveluksessa vuodesta 1929 alkaen. Hän oli avustajana Buenos Airesin lähetystössä 1929–1931 ja Berliinin lähetystössä 1931–1932 sekä ulkoasiainministerin avustajana 1932–1933. Hän toimi jaostosihteerinä 1933–1935, lähetystösihteerinä Pariisissa 1935–1939, lähetystöneuvoksena Tukholmassa 1939–1942, ulkoasiainministeriön jaostopäällikkönä 1942–1944 sekä lähetystöneuvoksena Berliinissä 1944. Hän oli Suomen edustajana Kansainvälisessä siviili-ilmailujärjestön juridisessa alakomiteassa 1935-1939. Soravuo sai lähetystöneuvoksen arvon 1937.


title: Ernst Ossian Soravuo

text: Soravuo oli sitten ulkoasiainministeriössä 1944–1946 hoitaen kauppapoliittisen osaston jaostopäällikön ja myöhemmin apulaisosastopäällikön tehtäviä. Hän oli lähettiläänä Buenos Airesissa 1947–1952, Santiagossa (Chile) 1948–1952, Montevideossa 1949–1952 sekä Lontoossa 1952–1955.


title: Ernst Ossian Soravuo

text: Soravuo oli naimisissa vuodesta 1934 ekonomi Elsa Annikki Waldénin (1908–1990) kanssa.


title: Guillaume Gélinas

text: Guillaume Gélinas (s. 14. kesäkuuta 1993) on kanadalainen jääkiekkoilija, joka pelaa Minnesota Wildin organisaatiossa.


title: Guillaume Gélinas

text: Varaamaton Gelinas pelasi kaudesta 2009–2010 kauteen 2013–2014 asti QMJHL-joukkue Val-d'Or Foreursissa. Viimeisellä kaudellaan joukkueessa hän tuli palkituksi vuoden parhaalle puolustajalle annettavalla Emile Bouchard Trophylla.


title: Guillaume Gélinas

text: Gelinas teki heinäkuussa 2014 kolmen vuoden tulokassopimuksen Minnesota Wildin kanssa. Hän on sen jälkeen pelannut useita kausia AHL-joukkue Iowa Wildin riveissä.


title: Gustav Olofsson

text: Gustav Olofsson (s. 1. joulukuuta 1994) on ruotsalainen jääkiekkoilija, joka pelaa Minnesota Wildin organisaatiossa. Hän on Minnesotan toisen kierroksen varaus .


title: Gustav Olofsson

text: Olofsson pelasi Ruotsin joukkueessa vuoden 2014 nuorten maailmanmestaruuskilpailuissa, joissa oli joukueensa puolustajista paras pistemies.


title: Gustav Olofsson

text: 24. maaliskuuta 2014 yhden NCAA:ssa Colorado Collegessa pelatun kauden jälkeen Olofsson siirtyi Minnesota Wildiin kolmivuotisella kauden 2014–2015 alussa voimaan alkavalla tulokassopimuksella. Hän aloitti ammattilaisuransa Minnesotan farmijoukkue Iowa Wildissa.


title: Ernst Bertil Sohlberg

text: Ernst Bertil Sohlberg (4. kesäkuuta 1891 Hamina – 3. tammikuuta 1969 Helsinki) oli suomalainen diplomaatti.


title: Ernst Bertil Sohlberg

text: Sohlbergin vanhemmat olivat eversti Fredrik Andreas 5ohlberg (1864–1916) ja Bertha Viktoria Richter (1864-1921). Hän pääsi ylioppilaaksi 1908 ja opiskeli Helsingin yliopistossa valmistuen lakitieteen kandidaatiksi 1916. Sohlberg sai varatuomarin arvon 1919.


title: Ernst Bertil Sohlberg

text: Sohlberg oli ulkoasiainhallinnon palveluksessa vuodesta 1919 alkaen. Hän oli ulkoministeriön 2. sihteerinä 1919, lähetystösihteerinä Kööpenhaminassa 1920–1925 ja Berliinissä 1925–1929 sekä ulkoministeriön jaostosihteerinä 1929–1931. Sohlberg toimi sitten lähetystöneuvoksena Pariisissa 1931–1935 ja Haagissa 1935–1939 sekä oli pääkonsulina Aleksandriassa 1939–1942. Hän oli disponibiliteetissa vuodesta 1942 hoitaen virkaa tekevänä ulkoasiainhallinnon virkoja. Sohlberg oli sitten Suomen va. asiainhoitajana Bratislavassa Slovakiassa 1944, ulkoministeriön jaostopäällikkönä 1946–1949, oikeudellisen osaston päällikkönä vuonna 1949, lähetystöneuvoksena Lontoossa 1949–1952 ja Bukarestissa 1952–1954. Hän sai lähetystöneuvoksen arvon 1930. Diplomaattiuransa jälkeen Sohlberg oli tasavallan presidentin kanslian päällikkönä 1954–1958.


title: Ernst Bertil Sohlberg

text: Sohlberg oli naimisissa vuodesta 1916 Gerda Ingeborg Roseniuksen (s. 1893) kanssa.


title: Tyler Graovac

text: Tyler Graovac (s. 27. huhtikuuta 1993) on kanadalainen jääkiekkoilija, joka pelaa Calgary Flamesin organisaatiossa. Hän on Minnesota Wildin seitsemännen kierroksen varaus .


title: Tyler Graovac

text: Graovac pelasi neljän kauden ajan OHL:ssä Ottawa 67’sin ja Belleville Bullsin riveissä. Hän pelasi 228 ottelua ja teki niissä 58 maalia sekä sai 72 syöttöpistettä ja istui 76 minuuttia jäähyllä. Viimeisellä kaudellaan hänet palkittiin liigan urheilijamaisimmalle pelaajalle annettavalla William Hanley Trophylla. Kaudella 2012–2013 hänet palkittiin CHL:n vuoden urheilijana.


title: Tyler Graovac

text: 2. huhtikuuta 2013 Minnesota Wild kiinnitti Graovacin kolmen vuoden tulokassopimuksella.


title: Tyler Graovac

text: Kaudella 2014–2015, toisella ammattilaiskaudellaan Graovac debytoi NHL:ssä Minnesotan paidassa 29. joulukuuta 2014 Winnipeg Jetsiä vastaan.


title: Sandy Powell

text: Sandy Powell OBE (s. 7. huhtikuuta 1960 Lontoo) on englantilainen puvustaja ja pukusuunnittelija. Hän on voittanut parhaan puvustuksen Oscar-palkinnon kolme kertaa: vuonna 1999 elokuvasta "Rakastunut Shakespeare", vuonna 2005 elokuvasta "Lentäjä" ja vuonna 2010 elokuvasta "Nuori Victoria".


title: Sandy Powell

text: Sandy Powell on pukusuunnittelija Anthony Powellin serkku.


title: Ayman Al-Hagri

text: Ayman Salah Al-Hagri (; s. 1. tammikuuta 1992 Ibb) on jemeniläinen jalkapalloilija, pelipaikaltaan hyökkäävä keskikenttäpelaaja. Hän edustaa Bahrainin valioliigassa pelaavaa Al-Riffaa, ja on yksi harvoista ulkomailla ammatikseen pelaavista jemeniläispelaajista.


title: Ayman Al-Hagri

text: A-maajoukkuedebyyttinsä Jemenin maajoukkueessa Al-Hagri teki vuonna 2011.


Kansas Cityn roomalaiskatolinen arkkihiippakunta () on katolisen kirkon organisaatio Kansasissa Yhdysvalloissa. Sen alueella asuu 1,3 miljoonaa henkeä, joista katolisia on 213 000. Arkkihiippakunnaksi se korotettiin vuonna 1952.


title: Sanna Pussinen

text: Sanna Pussinen (s. 23. lokakuuta 1967) on suomalainen aktiiviuransa lopettanut koripalloilija.


title: Sanna Pussinen

text: Vaajakosken Terän kasvatti Pussinen edusti Tampereen Pyrintöä koko naisten SM-sarjauransa ajan, neljä kautta vuosina 1982–1986. Vuosina 1983, 1984 ja 1986 Pyrintö voitti Suomen mestaruuden ja vuonna 1983 Suomen cupin. Pussinen pelasi kaksi A- ja kaksi B-nuorten maaottelua.


title: Valentin Soine

text: Karl Valentin Soine (sukunimi vuoteen 1909 "Englund"; 26. kesäkuuta 1902 Helsinki – 24. marraskuuta 1996 Helsinki) oli suomalainen hallitusneuvos ja vankeinhoitolaitoksen ylijohtaja.


title: Valentin Soine

text: Soineen vanhemmat olivat kauppias Kaarlo Ilmari Soine ja Hilma Josefina Joki. Hän pääsi ylioppilaaksi 1922 ja opiskeli Helsingin yliopistossa suorittaen yleisen oikeustutkinnon 1930. Soine sai varatuomarin arvon 1933. Hän oli opiskeluaikanaan 1920-luvulla Helsingin poliisilaitoksen palveluksessa rahoittaakseen opintojaan.


title: Valentin Soine

text: Soine toimi Heinäveden piirin nimismiehenä vuodesta 1931, jolloin hän muun muassa tutki Lapuan liikkeen murhaaman sosialidemokraatin Onni Happosen tapausta. Myöhemmin hän oli Mikkelin läänin poliisitarkastajana vuodesta 1935, liikkuvan poliisin komentajana vuodesta 1944 ja vankeinhoitolaitoksen ylijohtajana ja oikeusministeriön hallitusneuvoksena 1946–1969. Soineen johtajakaudella otettiin käyttöön työsiirtolajärjestelmä, aloitettiin vankeinhoidon työntekijöiden koulutus sekä lisättiin ehdollisten vankeusrangaistusten käyttöä.


title: Valentin Soine

text:
Soine oli Suomen valtion edustajana kansainvälisissä rikosoikeus- ja vankeinhoitokomissiossa 1946–1951, kansainvälisessä rikosoikeus- ja vankeinhoitosäätiössä vuodesta 1951 sekä YK:n rikollisuuden vastustamista ja vankeinhoitoa käsittelevässä Euroopan alueen neuvotteluryhmässä vuodesta 1951 alkaen.
Soine oli naimisissa vuodesta 1929 Toini-Tellervo Kotirannan kanssa.


title: Katriina Latosaari

text: Katriina Latosaari (s. 11. maaliskuuta 1974) on suomalainen aktiiviuransa lopettanut koripalloilija.


title: Katriina Latosaari

text: Latosaari edusti pääsarjassa kasvattajaseuraansa Tampereen Pyrintöä vuosina 1993–1996. Lisäksi hän kuului yhden ottelun kokoonpanoon kaudella 1990–1991. Latosaari pelasi A-nuorten, 20-vuotiaiden ja 22-vuotiaiden maajoukkueissa.


title: Jami Hyttinen

text: Jarmo ”Jami” Hyttinen (s. 24. elokuuta 1956 Helsinki) on suomalainen näyttelijä ja käsikirjoittaja. Hän on yksi helsinkiläisen Stella Polaris -improvisaatioteatteriryhmän perustajäsenistä. Stella Polaris -esitysten sekä elokuva- ja televisioroolien lisäksi Hyttinen on näytellyt muun muassa Espoon teatterissa, Jyväskylän kaupunginteatterissa, Lahden kaupunginteatterissa ja Kajaanin kaupunginteatterissa.


title: Jami Hyttinen

text: Hyttisen veli oli edesmennyt näyttelijä Harri Hyttinen. Hänen veljentyttärensä on näyttelijä Elsa Saisio.


title: Jaakko Mustakallio

text: Jaakko Einari Mustakallio (s. 17. heinäkuuta 1987 Tampere) on tamperelainen vihreiden poliitikko.


title: Jaakko Mustakallio

text: Hän on Tampereen kaupunginvaltuuston jäsen, kaupunginhallituksen varapuheenjohtaja, Vihreiden nuorten ja opiskelijoiden liiton puheenjohtaja sekä eduskunta-avustaja. Aiemmin hän työskenteli Opiskelijan Tampere ry:n toiminnanjohtaja. Mustakallio oli eduskuntavaaliehdokkaana kevään 2015 vaaleissa Pirkanmaalla saaden 2125 ääntä ja kuntavaaleissa 2017 hän sai Tampereella 1200 ääntä.


title: Jaakko Mustakallio

text: Mustakallio vietti lapsuutensa Tampereella ja kävi Tampereen steinerkoulun sekä Tampereen yhteiskoulun lukion. Lukion jälkeen hän suoritti varusmiespalveluksen Helsingin ilmatorjuntarykmentissä sotilasarvolla reservin vänrikki. Vuonna 2008 Mustakallio aloitti kauppatieteiden opinnot Tampereen yliopistossa, pääaineenaan kansainvälinen vakuutustoiminta ja riskienhallinta. Hän valmistui kauppatieteiden maisteriksi keväällä 2015, ja hänen pro gradu -tutkielmansa käsitteli suomalaisen terveydenhuollon rahoituksen tulevaisuutta. Mustakallio suoritti opiskeluaikanaan kaksi ulkomaan opintojaksoa, joista ensimmäinen oli (2010–2011), jossa hän opiskeli johtamista, kansainvälistä liiketoimintaa ja Aasian kulttuuria, ja toinen , Yhdysvalloissa (2011).


title: Jaakko Mustakallio

text: Mustakallio on ollut vuodesta 2012 alkaen Opiskelijan Tampere ry:n toiminnanjohtaja. Lisäksi hän on ollut kesätöissä OP-Pohjola -ryhmällä kehittämisprojektityöntekijänä vuosina 2011–2012, vakuutusasiantuntijan vuosilomansijaisena vuonna 2010 sekä vakuutuskorvauskäsittelijänä vuonna 2009. Mustakallio on toiminut myös Kehitysvammaisten palvelusäätiön toiminnassa avustajana vuonna 2006.


title: Jaakko Mustakallio

text: Mustakallio on aktiivinen myös järjestötoiminnassa. Vuonna 2010 hän oli Tampereen yliopiston ylioppilaskunnan hallituksen jäsen sekä puheenjohtajana talousvaliokunnassa ja yritysyhteistyötoimikunnassa. Mustakallio on toiminut myös Tampereen yliopiston kauppatieteiden ainejärjestö Boomi ry:n hallituksessa vuonna 2009.


title: Jaakko Mustakallio

text: Mustakallion puoluepoliittinen ura alkoi, kun hän asettui Tampereella vihreiden ehdokkaaksi vuoden 2012 kunnallisvaaleissa ja tuli valituksi kaupunginvaltuustoon. Hän on Tampereen kaupunginhallituksen varapuheenjohtaja sekä Pirkanmaan sairaanhoitopiirin hallituksen jäsen.


title: Jaakko Mustakallio

text: Marraskuussa 2015 Mustakallio valittiin toiseksi Vihreiden nuorten ja opiskelijoiden liiton kahdesta puheenjohtajasta vuosiksi 2016–2017.


title: Jaakko Mustakallio

text: Vuodet 2013-2015 Mustakallio toimi valtakunnan politiikassa vihreiden talouspoliittisen työryhmän puheenjohtajana sekä puoluevaltuuskunnan jäsenenä. Mustakallio toimi myös Tampereen ammattikorkeakoulun (TAMK) hallituksessa.


title: Jaakko Mustakallio

text: Nykyään Mustakallio toimii Outi Alanko-Kahiluodon eduskunta-avustajana.


title: Vihdin yhteiskoulu

text: Vihdin yhteiskoulu (”VYK”) on Vihdin kirkonkylällä sijaitseva peruskoulun 7.–9. luokille opetusta antava yleissivistävä koulu. Vihdin yhteiskoulun rehtorina toimii Minna Kela. Koulussa oli lukuvuoden 2014-2015 alkaessa 395 oppilasta, jotka tulivat Pappilanpellon, Ojakkalan, Jokikunnan, Vanjärven ja Oinasjoen kouluista. Koulun osoite on Nietoinkuja 1, 03400 Vihti.


title: Vihdin yhteiskoulu

text: Koulussa on neljä erityisluokkaa. Koulussa on vuodesta 2012 toiminut Vihdin ainut joustavan perusopetuksen luokka. Jopo-opettaja Liisa Hämäläisen mukaan luokka on tarkoitettu nuorille, joilla on ollut alisuoriutumista mutta joilla itsellä on halu muutokseen.


title: Vihdin yhteiskoulu

text: Opetuksessa noudatetaan valtakunnallisen perusopetuksen opetussuunnitelman perusteita ja kuntakohtaisen opetussuunnitelman ohella koulukohtaista toimintasuunnitelmaa. Valinnaisaineita opiskellaan 8. luokilla seitsemän tuntia viikossa ja 9. luokilla kuusi tuntia viikossa. Lukuvuodessa on kaksi jaksoa.


title: Vihdin yhteiskoulu

text: Vihdin yhteiskoulu käyttää Wilmaohjelmistoa. Ilmaisen koululounaan lisäksi koulu tarjoaa oppilailleen iltapäivällä olevalla välitunnilla maksullista välipalaa.


title: Vihdin yhteiskoulu

text: Vihdin yhteiskoulu sai toimiluvan syyskuun 9. päivänä 1930 ja aloitti vanhassa maalaistalossa, Vihdin Pitäjänkeskuksessa kolmiluokkaisena, sekä pojille että tytöille tarkoitettuna keskikouluna kolmen opettajan ja 27 oppilaan voimin.  Vuonna 1936 rakennusta laajennettiin voimistelusalilla.  Vuonna 1951 koulu laajentui viisiluokkaiseksi, sillä tätä ennen oli koulu ollut niin vaativa etteivät läheskään kaikki oppilaat yltäneet keskikoulututkintoon.


title: Vihdin yhteiskoulu

text: Eino Ketolan mukaan koululla oli alkuaikoina persoonallinen ja paikallinen luonne. Oppilaat tulivat kaikista yhteiskuntaryhmistä ja pojat kävivät koulua saapashousuissa ja flanellipaidoissa.


title: Vihdin yhteiskoulu

text: Koulun oppilasmäärä kasvoi alkuvuosikymmeninä tasaisesti eivätkä Pitäjänkeskuksen tilat olleet enää tarpeeksi riittävät. 1950- luvulla Niuhalan kansakoulun muutettua uusiin tiloihin (nyk. Kirkkoniemen kouluun) lainattiin opetustiloja vanhasta koulurakennuksesta. Täten koulu jäi opetustilojensa jälkeen Vihdin kansakouluista, ja uusille, omille tiloille syntyi kova kysyntä.


title: Vihdin yhteiskoulu

text: Koululle rakennettiin vuonna 1958 Makasiininmäen ja urheilukentän väliselle alueelle uudet, arkkitehti Jorma Ruonan suunnittelemat tilat, jotka otettiin käyttöön vuonna 1959.  Uudessa rakennuksessa aloitti toimintansa myös Vihdin yhteiskoulun lukio. Yhteiskoulusta tuli niin suosittu, etteivät luokkatilat olleet riittävät ja uutta rakennusta jouduttiin laajentamaan jo vuonna 1965.


title: Vihdin yhteiskoulu

text: Koulu siirtyi Vihdin kunnan omistukseen heinäkuun 1. päivänä 1974, jolloin koulun nimi muuttui Vihdin kunnalliseksi keskikouluksi. Kaksi vuotta tämän jälkeen siirryttiin peruskoulujärjestelmään, minkä takia nimi vaihtui Vihdin peruskoulun yläasteeksi. Tämän jälkeen on nimi muuttunut vielä useasti: vuonna 1985 Kirkonkylän yläasteeksi ja 1991 Vihdin kirkonkylän yläasteeksi. Alkuperäisen nimensä Vihdin yhteiskoulu sai takaisin 1999 ala- ja yläasteiden poistuttua koululaista.


title: Vihdin yhteiskoulu

text: Vuonna 2007 lukio yhdistyi Nummelan lukioon, muodostaen uuden Vihdin lukion. Vuonna 2009 valmistui koululle lisäsiipi.


title: Vihdin yhteiskoulu

text: Jokainen koulun oppilas on Vihdin yhteiskoulun oppilaskunnan jäsen. Oppilaskunta on oppilaiden etujen valvoja, joka lisäksi järjestää yhteisiä tapahtumia ja juhlia sekä toimii oppilaiden vaikutusmahdollisuutena koulun asioihin. Jokaisella koulun luokalla on oppilaiden valitsema luottamus- ja varaluottamusoppilas. Luottamusoppilas osallistuu oppilaskunnan kokouksiin ja toimii luokkansa edustajana erilaisissa tehtävissä. Oppilaskunnan hallituksen puheenjohtajana toimii lukuvuonna 2014-2015 Josefiina Haapa-aho ja toimintaa ohjaavana opettajana Antti-Jussi Katila.


title: Vihdin yhteiskoulu

text: Esimerkiksi oppilaskunta on järjestänyt koululla Kansalliseen pelipäivään ja Koulu kaikkialla tutkimus- ja kehittämishankkeeseen liittyneen pelipäivätapahtuman 16.12.2014. Pelipäivänä oppilaat, opettajat ja vihtiläiset yhdistykset järjestivät aiheeseen liittyviä työpajoja, joihin koulun oppilaat osallistuivat. Pelipäivä tuki koulun rehtori Minna Kelan mukaan koulun arvoja, kuten osallisuutta, oppilaan hyvinvointia, tekemällä oppimista ja yhteisöllisyyttä.


title: Vihdin yhteiskoulu

text: Koululla toimii vanhempainyhdistys, jonka tavoitteena on edistää yhteistyötä koulun ja kodin välillä. Lukuvuonna 2013-2014 yhdistyksen puheenjohtaja oli Riitta Hankaa. Yhdistys rahoittaa toimintansa jäsenmaksuin ja lahjoituksin. Yhdistyksen suunnitelmaan 2014-2015 kuuluu esimerkiksi tapahtumien järjestäminen, toiminnan esittely, osallistuminen koulun toimintaan ja sen tukeminen sekä yhteistyö ja tapaamiset rehtoreiden, henkilökunnan, Vihdin Vanhemmat ry:n ja Suomen Vanhempainliiton kanssa. Vanhempainyhdistys on käsitellyt kokouksissaan esimerkiksi oppilaiden liikuntaa, tupakointia ja päihdekasvatusta.


title: Vihdin yhteiskoulu

text: Koulussa järjestetään turvallisen ja iloisen yhteishengen luomiseen tähtäävää tukioppilastoimintaa, oppilaitten ristiriitoja toisten oppilaitten avulla selvittävää vertaissovittelutoimintaa ja kiusaamisen vastaista KiVa koulu-toimintaa, jossa koulun aikuisista koostuva KiVa-tiimi selvittää esiin tulleita kiusaamistapauksia.


title: Vihdin yhteiskoulu

text: Oppilaskunnan, tukioppilaiden, vertaissovittelijoiden, KiVa Koulu -ohjelman ja vanhempainyhdistyksen toimintaa on koordinoinut vuodesta 2007 Tukeva-ryhmä, joka muodostuu oppilaiden, henkilökunnan ja vanhempien edustajista. Ryhmä kokoontuu lähtökohtaisesti kerran kuussa. Tukeva-toimintamalli on Vihdin uutisten mukaan merkittävä. Toiminta syntyi tarpeesta koulun eri tahojen yhteentuomiseen, suunnitelmallisuuden lisäämiseen ja tiedonkulun helpottamiseen. Rehtori Minna Kelan mukaan toiminta on ollut tehokasta ja uusia näkökulmia esille tuovaa. Toimintamalli on palkittu vuonna 2011 Suomen Messusäätiön Opinavain-kilpailussa kunniamaininnalla. Toimintamallia saa vapaasti käyttää ja kopioida ja se on helposti otettavissa käyttöön.


title: Vihdin yhteiskoulu

text: Vihdin yhteiskoululla oli vuonna 2011 messuosasto Educa-messuilla Tukevan ansiosta.


title: Vihdin yhteiskoulu

text: Vihdin Ampumaseuralla on ilma-aserata Vihdin yhteiskoulun kellarikerroksessa. Koulun liikuntasalissa järjestetään esim. Vihdin salisudet -salibandyseuran harjoituksia ja Vihdin Seurakunta on järjestänyt esim. naurujoogaa.


title: Catherine Martin

text: Catherine Martin (s. 26. tammikuuta 1965 Sydney, Australia) on australialainen pukusuunnittelija, lavastaja ja elokuvatuottaja. Hän on eniten Oscareita voittanut australialainen henkilö. Hänet on palkittu kahdella Oscarilla elokuvasta "Moulin Rouge!" sekä kahdella Oscarilla elokuvasta "The Great Gatsby – Kultahattu". Lisäksi hän on voittanut viisi Bafta-palkintoa ja Tony-palkinnon.


title: Kivun konflikti

text: Kivun konflikti on aseellinen kapina Kongon demokraattisen tasavallan itäosissa Pohjois- ja Etelä-Kivun maakunnissa Ruandan vastaisella rajalla. Kapina on jatkoa Kongon sodan väkivaltaisuuksille.


title: Kivun konflikti

text: Konflikti käynnistyi vuonna 2007 kun Kongon armeijan kenraali Laurent Nkunda perusti oman CNDP-armeijan vastustamaan hallitusta. Nkunda syytti YK:n vuonna 2005 aloittamaa MONUC-rauhanturvaoperaatiota sotarikoksista ja kyvyttömyydestä hillitä Kivun alueen levottomuuksia. Alueella toimi myös muita kapinallisryhmiä, jotka liikkuivat myös Ruandan puolella.


title: Kivun konflikti

text: CNDP taisteli rauhanturvaajia ja Kongon armeijaa vastaan kaksi vuotta. Vuoden 2008 rauhansopimus ei vaikuttanut taisteluihin, mutta tammikuussa 2009 Nkunda saatiin kiinni ja CNDP:n uusi johtaja Bosco Ntaganda suostui rauhanehtoihin joissa CNDP sulautettiin Kongon armeijaan. Kongo ja Ruanda aloittivat yhdessä sotilasoperaation keväällä 2009 FDLR-sissiryhmää vastaan, mikä kuitenkin epäonnistui. Hyökkäyksiä laajennettiin seuraavana vuonna myös Ugandan puolelle LRA:n ja ADF:n asemiin.


title: Kivun konflikti

text: Vuotta 2010 seurasi rauhallisempi mutta edelleen levoton vaihe konfliktissa. Konflikti kiihtyi uudelleen vuonna 2012 kun Kongon armeijasta irtautui M23-ryhmittymä Bosco Ntagandan johdolla. M23 menestyi taistelussa Kongon armeijaa ja rauhanturvajia vastaan se valloitti muun muassa merkittävän Goman 11 päivän ajaksi. Alkuvuodesta 2013 Uganda järjesti Kivun alueen rauhankonferenssin, joka ei tuonut konkreettisia ratkaisuja konfliktiin.


title: Kivun konflikti

text: Vuoden 2013 aikana Ntaganda yllättäen antautui, ja M23 alkoi kärsiä tappioita taisteluissa. Järjestö menetti viimeisen tukikohtansa lokakuussa ja antautui hallituksen joukoille. YK arvioi että M23:n jälkeenkin alueella vaikutti vielä noin 30 pienempää kapinallisryhmää. Tammikuussa 2015 Kongon armeija aloitti rauhanturvajoukkojen tuella laajan sotilasoperaation FDLR-ryhmittymän lyömiseksi. Sama ryhmittymä oli laajentanut toimintaansa jo Burundin puolelle.


title: Kivun konflikti

text: Kivun alueen humanitäärinen tilanne oli todella huono jo ennen konfliktin alkua. Konfliktin myötä vajaa miljoona ihmistä on joutunut jättämään kotinsa. Yhteensä alueella arvellaan olevan noin 2,6 miljoonaa pakolaista ja 6,4 miljoonaa hätäavun tarpeessa olevaa.


title: Kivun konflikti

text: YK:n arvion mukaan jopa 70 prosenttia Kivun maakuntien väestöstä kärsii aliravitsemuksesta. Konfliktin erityispiirre on laajat raiskaukset joiden kohteeksi joutuvat sekä naiset että miehet. YK arvioi että pelkästään vuonna 2011 olisi raiskattu noin 11 000 ihmistä, mutta luvut ovat todennäköisesti huomattavasti suuremmat. Alueella on tapahtunut useita joukkoraiskauksia, eikä rauhanturvaajat ole kyenneet suojelemaan siviiliväestöä.


title: Peter Wallenberg (vanhempi)

text: Peter Wallenberg (29. toukokuuta 1926 Tukholma, Ruotsi – 19. tammikuuta 2015 Tukholman lääni) oli ruotsalainen yritysjohtaja, joka toimi teollisuudessa ja rahoitusalalla. Hänestä tuli konsernin johtaja hänen isänsä kuoltua 1982. Hän Wallenberg-säätiön puheenjohtaja lähes kuolemaansa saakka. Hän oli oikeustieteen kandidaatti, Tukholman yliopiston kunniatohtori ja Investorin kunniapuheenjohtaja.


title: Peter Wallenberg (vanhempi)

text: Wallenberg kuului Wallenbergien pankkisukuun, jonka juuret ovat Itä-Götanmaalla. Hänen vanhempansa olivat Marcus Wallenberg nuorempi, (1899–1982) ja Dorothy Mackay.


title: Aki Palsanmäki

text: Aki Kristian Palsanmäki (s. 15. marraskuuta 1969) on suomalainen huutokauppayrittäjä. Hän on tullut tunnetuksi Jim-kanavalla ja Nelosella esitettävästä "Suomen huutokauppakeisari" -ohjelmasta. Palsanmäki pitää huutokauppaa Uuraisilla yhdessä vaimonsa Heli Palsanmäen (s. 22. helmikuuta 1978) kanssa. Siellä heitä auttaa myös heidän itseoppinut apulaisensa Markku Saukko. He ovat pyörittäneet huutokauppaa Akin isän kuoltua syksyllä 2006, ja jätettyä yrityksensä perinnöksi. Aki Palsanmäki palkittiin vuoden 2014 parhaan esiintyjän Kultaisella Venlalla tammikuussa 2015 järjestetyssä gaalassa. Palkinnon saaja valittiin yleisöäänestyksellä.


title: KDM Birkholm (A541)

text: KDM Birkholm (runkonumero A541) on Tanskan laivaston Holm-luokan tutkimusalus.


title: KDM Birkholm (A541)

text: Alus tilattiin Skagenista Danish Yacht A/S:ltä. Alus laskettiin vesille 10. joulukuuta 2005ja se valmistui 27. tammikuuta 2006. Alus kastettiin 10. huhtikuuta Korsörin laivastotukikohdassa.


title: KDM Birkholm (A541)

text: Alus on palveluksessa 2015.


title: I Got Dem Ol’ Kozmic Blues Again Mama!

text: I Got Dem Ol' Kozmic Blues Again Mama! on Janis Joplinin ensimmäinen soololevy vuodelta 1969.


title: Kari T. Ahonen

text: Kari Tapani Ahonen (s. 6. toukokuuta 1946 Elimäki) on kanslianeuvos, joka toimi eduskunnan hallintojohtajana vuosina 1987 - 2010.


title: Kari T. Ahonen

text: Ahosen virkaura jaksottui kolmeen osaan: vuosina 1965–1980 verohallinnossa, viimeksi Verohallituksen toimistopäällikkönä. Vuosina 1980–1987 Ahonen oli yhteiskunnallisissa tehtävissä Suomen kaupunkiliiton veroasiainsihteerinä, ministerin poliittisena sihteerinä valtiovarainministeriössä Mauno Koiviston II ja Kalevi Sorsan III hallituksen aikana sekä SDP:n eduskuntaryhmän lainsäädäntösihteerinä ja ryhmäsihteerinä. Vuosina 1987–2010 hän oli eduskunnan hallintojohtajana.


title: Kari T. Ahonen

text: Ahonen on toiminut verolautakunnan valtion- ja kunnanasiamiehenä, keskusverolautakunnan sihteerinä ja varajäsenenä, yleishyödyllisten yhteisöjen veronhuojennuslautakunnan sihteerinä ja jäsenenä, Uudenmaan lääninverolautakunnan jäsenenä ja varapuheenjohtajana sekä osallistunut monien verotusta kehittäneiden toimikuntien työhön. Helsingin kaupungin tilintarkastajana hän oli vuosina 1985–1996, puheenjohtajana vuosina 1989–1996 ja käräjäoikeuden lautamiehenä vuosina 1997–2001. Urheilun oikeusturvalautakunnan jäsenenä hän oli vuosina 1991-2003. Kallion seurakuntaneuvoston jäsenenä hän oli vuosina 2011-2015.


title: Kari T. Ahonen

text: Vuosina 1987 - 2010 eduskunnassa otettiin käyttöön tietokoneet ja palkattiin atk-asiantuntijat. Eduskunnan kykyä valvoa hallituksen toimintaa parannettiin palkkaamalla kaikille valiokunnille päätoimiset sihteerit ja kansanedustajille henkilökohtaiset avustajat. Kiinteistöhuolto siirrettiin rakennushallitukselta eduskunnan hoitoon. Rakennutettiin lisärakennus "Pikkuparlamentti" ja aloitettiin koko vanhan rakennuskannan peruskorjaus, joka valmistui vuonna 2017. Vuosina 1987-2010 eduskunnan toiminnassa tapahtui paljon muitakin muutoksia. Suomi liittyi Euroopan neuvostoon ja Euroopan unioniin. Valtiontilintarkastajien tilalle perustettiin tarkastusvaliokunta. Pohjoismaiden Neuvoston Suomen valtuuskunnan kanslia, Valtiontilintarkastajien kanslia ja Eduskunnan kirjasto liitettiin osaksi eduskunnan kansliaa. Lisäksi Valtiontalouden tarkastusvirasto ja Ulkopoliittinen instituutti siirrettiin eduskunnan yhteyteen.


title: Kari T. Ahonen

text: Ahonen on koulutukseltaan varatuomari (1978), oikeustieteen kandidaatti (1975), hallintonotaari (1970), merkonomi (1965) ja reservin kapteeni (1988).


title: Kari T. Ahonen

text: Ahonen on julkaissut artikkeleita Lakimies- ja Verotus-lehdessä ja Suomen Kunnallislehdessä. Osa kirjoituksista on nimellä K.T. Ahonen.


title: Kari T. Ahonen

text: Kari T. Ahoselle myönnettiin kanslianeuvoksen arvonimi vuonna 2013.


title: Cheap Thrills (Big Brother and the Holding Companyn albumi)

text: Cheap Thrills on kalifornialaisen Big Brother and the Holding Company -yhtyeen toinen levy, joka julkaistiin vuonna 1968. "Cheap Thrills" oli yhtyeen viimeinen albumi, jolla Janis Joplin oli mukana.


text: Levy kuulostaa osin livenä äänitetyltä (raidat 1, 2, 5, 7), mutta todellisuudessa yleisön äänet on lisätty enimmäkseen jälkeen päin vain levyn viimeisen raidan ollessa todellinen live-taltiointi. Levyn alussa kuullaan rock-konserttien järjestäjänä tunnetun Bill Grahamin avaussanat. Tuotannollisesti levy on soundiltaan tuonkin ajan mittapuulla suhteellisen karkea, mikä oli tarkoituskin. Osittain tämä liittyy pyrkimykseen tavoittaa livenä soittamisen tunnelma. Levy julkaistiin alun perin sekä stereo- että mono-painoksena.


text: Levyn aloittaa "Combination of the Two", joka on hyväntyylinen rock-kappale, jossa kitaristi Sam Andrew laulaa säkeistöjen alkuosat ja Joplin liittyy mukaan myöhemmin. "I Need a Man to Love" on blues-henkinen rock-kappale, jossa Joplin astuu jo kunnolla esiin laulajana. Kolmas raita on George Gershwinin vuonna 1934 "Porgy and Bess" -oopperaan säveltämä kuuluisa aaria "Summertime" sovitettuna psykedeeliseen rock-soundiin. Myöhemmin Joplin esitti kappaletta myös puhallinorkesterin kanssa. A-puolen päättää "Piece of My Heart", joka on rock-sovitus soul-laulaja Erma Franklinin kappaleesta.


text: B-puolen aloittaa pelkän pianon ja akustisen kitaran säestämä "Turtle Blues", jossa Joplin pääsee tulkitsemaan perinteisempää bluesia. Seuraavaksi kuullaan ajalleen tyypillinen psykedeelisempi "Oh Sweet Mary" ja levyn päättää yhdeksän minuuttinen versio blues-laulaja Big Mama Thorntonin kappaleesta "Ball and Chain". Kappaleen alkuperäinen versio on varsin tavanomainen hidas blues-laulu, mutta Joplin on lisännyt siihen breikkejä ja muuttanut melodiaa, antaen kappaleelle hyvin erilaisen ilmeen. Tällä raidalla Joplin venyttää myös antaumuksellisen laulutyylinsä äärimmilleen.


text: Kaupallinen vastaanotto levylle oli mainio ja se pysyi yhteensä kahdeksan viikkoa USA:n albumilistan kärjessä (eräässä vaiheessa Jimi Hendrixin "Electric Ladyland" syrjäytti sen). Kriitikoilta levy sai alun perin osin ristiriitaisen vastaanoton. Jotkut pitivät sitä erinomaisena, mutta toiset olivat arvioissaan varauksellisempia. Myöhemmin levyä on alettu pitää rockin keskeisiin klassikolevyihin kuuluvana. Useat arvioijat ovat nostaneet sen myös Joplinin uran kohokohdaksi, joskaan tästä ei vallitse täydellistä yksimielisyyttä. Vuonna 2012 levy pääsi Yhdysvaltain kongressin kirjaston kansalliseen arkistoon (National Recording Registry), jonne valitaan historiallisesti merkittäviä levyjä.


text: Ensimmäinen ehdotus levyn nimeksi oli "Sex, Dope and Cheap Thrills" ("seksiä, huumeita ja kehnoja viboja"), mutta Columbia Recordsin edustajat halusivat lyhentää sen. Kansikuvan suhteen yhtye ehdotti kuvaa jäsenistään alasti sängyssä. Tämäkään idea ei mennyt levy-yhtiön puolella lävitse. Levyn lopullinen kansi on sarjakuvapiirtäjä Robert Crumbin laatima ja sommittelultaan sarjakuvamainen, jokaisen kappaleen ja esittäjän saadessa oman ruutunsa. Kansi oli tarkoitettu ensin takakanneksi, mutta Joplin halusi, että siitä tulee varsinainen kansikuva. Myöhemmin kansi on pärjännyt hyvin, kun on valittu rock-levyjen parhaita kansitaiteita (esimerkiksi yhdeksänneksi paras Rolling Stone -lehden katsauksessa). Underground-piireissä toiminut Crumb ei halunnut kannesta rahallista korvausta. Levy-yhtiö ei ollut yhteydessä Crumbiin vaan kansi tuli heille Joplinin välittämänä.


title: Dimas

text: Dimas Manuel Marques Teixeira eli Dimas (s. 16. helmikuuta 1969 Johannesburg, Etelä-Afrikka) on portugalilainen entinen jalkapalloilija, pelipaikaltaan vasen laitapuolustaja.


title: Dimas

text: Dimas pelasi Portugalin Primeira Ligassa yhteensä 188 ottelua edustaen Académica de Coimbraa, Estrela da Amadoraa, Vitóriaa, Benficaa ja Sporting Clube de Portugalia. Hän voitti Portugalin cupin Benficassa kaudella 1995–1996. Lisäksi Dimas pelasi pääsarjatasolla Italian Serie A:n Juventuksessa 39 ottelua, Turkin Superliigan Fenerbahçessa 24 ottelua, Belgian Eerste klassen Standard Liègessä 13 ottelua ja Ranskan Ligue 1:n Olympique de Marseillessa viisi ottelua. Juventuksessa hän voitti kaksi peräkkäistä Italian-mestaruutta kausina 1996–1997 ja 1997–1998.


title: Dimas

text: Portugalin maajoukkueessa Dimas pelasi 44 ottelua vuosina 1995–2002. Hän oli mukana EM-kisoissa 1996 ja 2000.


title: Kalle Salonen

text: Kalle Salonen on suomalainen groovejazzmuusikko, jonka pääinstrumentti on Hammond-sähköurut. Hän on julkaissut yhden soololevyn ja isännöinyt Hammond-klubia Bar Loosessa Helsingissä. Salonen on myös toiminut radioshowurkurina Radio Helsingissä. Oman yhtyeensä lisäksi Salonen on esiintynyt muun muassa Jukka Gustavsonin, Marzi Nymanin, Pepe Willbergin, Marko Haaviston, Hannu Pikkaraisen, Teuvo Merkkiniemen, Pekka Gröhnin, Janne Salosen, Antero Prihan ja Panu Syrjäsen kanssa.


title: Kalle Salonen

text: Kehitysvammaiselle Saloselle on myönnetty Kynnys ry:n Vimma-kulttuuripalkinto. Salonen soittaa myös kirkkourkuja ja pianoa.


title: Teknokemian Yhdistys

text: Teknokemian Yhdistys ry (, ) on kosmetiikka- ja pesuaineteollisuuden elinkeinopoliittinen edunvalvontajärjestö. Yhdistys edustaa teknokemian alan valmistaja- ja maahantuontiyrityksiä. Teknokemian Yhdistys on Kemianteollisuus ry:n sekä Elinkeinoelämän keskusliiton (EK) jäsenjärjestö. Teknokemian Yhdistys ry:n toimisto sijaitsee Helsingissä osoitteessa Eteläranta 10.


title: Teknokemian Yhdistys

text: Teknokemian Yhdistyksen tehtävä on vaikuttaa alaa koskevaan lainsäädäntöön sekä osallistua siihen liittyvään keskusteluun.


title: Teknokemian Yhdistys

text: Yhdistyksellä on 56 jäsenyritystä (23.5.2017), joiden yhteinen osuus koko alan myynnistä Suomessa on noin 80 %. Ala tekee jatkuvaa kehitystyötä, jotta kuluttajien ja ammattikäyttäjien saatavilla olisi turvallisia ja yhä parempia tuotteita. Teknokemian alan tuotteisiin kuuluvat kosmetiikka- ja hygieniavalmisteet sekä pesu- ja puhdistusaineet. Lisäksi alan tuotteita ovat muun muassa autojen hoito- ja huoltoaineet sekä kotitalouskäyttöön tarkoitetut torjunta-aineet.


title: Teknokemian Yhdistys

text: Yhdistyksen hallituksen puheenjohtajana 27.4.2017 lähtien on Ursula Rytömaa (Procter & Gamble Finland Oy).


title: Teknokemian Yhdistys

text: Teknokemian Yhdistys ry:n toiminta alkoi vuonna 1942, jolloin perustettiin Teknokemiallisten Tehtaiden Yhdistys (myöhemmin Teknokemian Teollisuusyhdistys). Nykyisellä nimellään Teknokemian Yhdistys on toiminut 1970-luvulta lähtien, jolloin Teknokemian Teollisuusyhdistys ja maahantuontiyrityksiä edustava Teknokemian yrittäjien liitto yhdistivät toimintansa.


title: Underground (albumi)

text: Underground on The Electric Prunesin toinen albumi. Albumi julkaistiin vuonna 1967 levymerkillä Reprise Records.


title: Seesamikasvit

text: Seesamikasvit (Pedaliaceae) on kasviheimo koppisiemenisten Lamiales-lahkossa.


title: Seesamikasvit

text: Seesamikasvit ovat yksi- tai monivuotisia ruohoja, joista eräät ovat varsisukkulentteja eli -mehikasveja, eräillä taas on turvonneet juuret. Heimossa on myös kausivihantia puita ja pensaita. Kasveissa on leveän pallomaisia tai tähtimäisiä, limaa erittäviä karvoja. Lehtiasento on vastakkainen, seesameilla ("Sesamum") kierteinen. Lehdet ovat hammaslaitaisia, liuskaisia tai ehyitä. Kukat ovat vastakohtaisia ja sijaitsevat tavallisesti lehtien hangoissa, joskus pikkuviuhkoista koostuvissa kukinnoissa. Kukkaperän tyvellä on tavallisesti mesirauhaspari, joka on muuntuneita kukkia. Teriö on joskus kannuksellinen. Heteenponsien puolikkaat ovat enemmän tai vähemmän peräkkäisiä ja suorassa kulmassa palhoon nähden. Kukassa on tavallisesti yksi joutohede. Yhdislehtinen ja kehänpäällinen sikiäin koostuu kahdesta, kolmesta tai neljästä emilehdestä ja on valeväliseinien jakama. Luotti on kaksi- ja leveäliuskainen, usein sensitiivinen. Sikiäimessä on aksiletyyppisessä istukassa vähintään neljä siemenaihetta, usein niitä on paljon. Hedelmässä on usein koukkumaisia tai muunlaisia ulokkeita, jotka tarttuvat eläinten karvoihin; joskus hedelmä on lohkohedelmä tai pähkinä, joskus tuulilevintäinen. Siemenet voivat olla siivellisiä, ja niissä on niukka endospermi; sirkkalehdet sisältävät rasvaa ja amyloidia.


title: Seesamikasvit

text: Heimo kasvaa Vanhassa maailmassa, enimmäkseen tropiikissa ja rannikoilla tai kuivilla alueilla.


title: Seesamikasvit

text: Seesamikasvien heimossa on 14 sukua ja 70 lajia. Suurimmat suvut ovat seesamit ("Sesamum", 19 lajia) ja "Pterodiscus" (13 lajia).


title: Seesamikasvit

text: Suvut:


title: Maximilian Beister

text: Maximilian Beister (s. 6. syyskuuta 1990 Göttingen, Saksa) on saksalainen jalkapalloilija, joka edustaa Saksan Bundesliigassa pelaavaa Hamburger SV:tä. Beister aloitti uransa Hamburger SV:n junioreissa. Hamburger SV:n edustusjoukkueessa hän on pelannut vuodesta 2009. Vuosina 2010–2012 Beister oli lainassa Fortuna Düsseldorfissa.


title: Maximilian Beister

text: Beister on kärsinyt pahoista loukkaantumisista. Tammikuussa 2014 hän sai harjoitusleirillä polven nivelsiteiden repeämän, jonka vuoksi hän oli poissa koko kevätkauden 2014. Syksyllä 2014 häneltä leikattiin polven nivelkierukka, minkä vuoksi häneltä jäi välistä 13 peliä.


title: I Had Too Much To Dream (Last Night)

text: I Had Too Much To Dream (Last Night) on The Electric Prunesin vuoden 1967 esikoislevy. Albumin nimikappaleesta muodostui yhtyeen uran suurin ja tunnetuin hitti.


title: Mass in F Minor

text: Mass in F Minor on The Electric Prunesin kolmas albumi vuodelta 1968. Kappaleet on säveltänyt ja sovittanut David Axelrod. Sovituksissa huomiota kiinnittää varsinkin käyrätorvien käyttö. Albumin tunnetuin kappale lienee "Kyrie Eleison", joka on mukana "Easy Rider – matkalla" -elokuvassa.


title: Beilinsonin regulaattori

text: Matematiikassa Beilinsonin regulaattori, nimetty Alexander Beilinsonin mukaan, on Chernluokkakuvaus algebrallisesta K-teoriasta Delignekohomologiaan:


title: Beilinsonin regulaattori

text: Tässä "X" voi esimerkiksi olla kompleksinen sileä projektiivinen varisto. Beilinsonin regulaattori esiintyy Beilinsonin konjektuurissa L-funktioista.


title: Beilinsonin regulaattori

text: "Dirichlet'n regulaattorikuvaus", jota käytetään Dirichlet'n yksikkölauseen todistuksessa, lukukunnan "F" kokonaislukujen renkaalle formula_2


title: Beilinsonin regulaattori

text: on erikoistapaus Beilinsonin regulaattorista.


title: Martyniaceae

text: Martyniaceae on kasviheimo koppisiemenisten Lamiales-lahkossa.


title: Martyniaceae

text: Heimon kasvit ovat tavallisesti yksivuotisia ruohoja, joiden juuret ovat usein mukulamaisia; toisinaan kasvit ovat monivuotisruohoja tai puuvartisia. Kasvit ovat tahmean ja pitkän karvoituksen peittämiä. Lehdet ovat vastakkaisesti tai kierteisesti, laidoiltaan hampaisia. Kukat ovat kookkaita ja vastakohtaisia. Verhiö on tavallisesti yhdislehtinen. Heteenponnen lokerositeessä on kärkirauhanen. Kukassa on ainakin yksi joutohede. Kehänpäällisessä sikiäimessä on T:n muotoiset laitaistukat, joiden päässä siemenaiheet sijaitsevat. Luotti on kaksiliuskainen ja sensitiivinen. Hedelmä on tyypillisesti omalaatuisen näköinen kota, jonka kärjessä on koukkumainen ulokepari. Hedelmäseinän ulko-osa on vaihtelevassa määrässä mehevä, sen sisäosa puutunut ja piikkinen, mikä paljastuu, kun ulko-osa putoaa pois. Siemenet ovat isoja.


title: Martyniaceae

text: Heimon kasvit kasvavat melko hajallaan enimmäkseen trooppisessa ja subtrooppisessa Amerikassa.


title: Martyniaceae

text: Heimossa on viisi sukua, joissa yhteensä 16 lajia; niistä kymmenen kuuluu norsunkärsien sukuun ("Proboscidea").


title: Martyniaceae

text: Suvut:


title: Release of an Oath

text: Release of an Oath on The Electric Prunesin neljäs albumi vuodelta 1968.


title: Colleen Atwood

text: Colleen Atwood (s. 25. syyskuuta 1948 Yakima, Washington, Yhdysvallat) on yhdysvaltalainen pukusuunnittelija. Hän on voittanut parhaan puvustuksen Oscar-palkinnon neljä kertaa elokuvista "Chicago" (2002), "Geishan muistelmat" (2005), "Liisa Ihmemaassa" (2010) ja "Ihmeotukset ja niiden olinpaikat" (2016). Lisäksi hän on saanut yhdeksän saman kategorian Oscar-ehdokkuutta.


title: Colleen Atwood

text: Atwood on myös voittanut kolme kertaa parhaan puvustuksen Bafta-palkinnon elokuvista "Päätön ratsumies" (1999), "Geishan muistelmat" (2005) ja "Liisa Ihmemaassa" (2010).


title: Colleen Atwood

text: Atwood on tehnyt useasti yhteistyötä elokuvaohjaajien Tim Burtonin, Rob Marshallin ja Jonathan Demmen kanssa.


title: Emma-palkinnot 2015

text: Emma-palkinnot 2015 jaettiin Emma-gaalassa Barona-areenalla 27. helmikuuta 2015. Gaalan juonsi Elina Kottonen ja se esitettiin suorana MTV3-kanavalla. Gaalassa esiintyivät Isac Elliot, Haloo Helsinki!, Robin, JVG, Stam1na, Kasmir, Janna sekä Kaija Koo.


title: Emma-palkinnot 2015

text: Yleisöäänestykset


title: KDM Fyrholm (A542)

text: KDM Fyrholm (runkonumero A542) on Tanskan laivaston Holm-luokan tutkimusalus.


title: KDM Fyrholm (A542)

text: Alus tilattiin Skagenista Danish Yacht A/S:ltä. Alus laskettiin vesille 5. elokuuta 2006 ja se valmistui saman vuoden lopulla 21. joulukuuta.


title: KDM Fyrholm (A542)

text: Alus on palveluksessa 2015.


title: 1,4-dikloori-2-nitrobentseeni

text: 1,4-dikloori-2-nitrobentseeni eli 2,5-dikloorinitrobentseeni (CHClNO) on orgaaninen yhdiste ja bentseenin kloorattu ja nitrattu johdannainen. Yhdistettä käytetään väriaineiden valmistukseen.


title: 1,4-dikloori-2-nitrobentseeni

text: 1,4-dikloori-2-nitrobentseeni on huoneenlämpötilassa vaaleankeltaista kiteistä ainetta. Yhdiste ei liukene veteen, mutta liukenee kuumaan etanoliin, dietyylieetteriin, bentseeniin ja kloorattuihin liuottimiin. 1,4-dikloori-2-nitrobentseenin 1-asemassa sijaitseva klooriatomi on orto-asemassa nitroryhmään nähden ja voi tämän vuoksi korvautua nukleofiilisellaa aromaattisella substituutiolla muilla nukleofiileilla kuten hydroksidi-ionilla tai ammoniakilla.


title: 1,4-dikloori-2-nitrobentseeni

text: 1,4-dikloori-2-nitrobentseeniä valmistetaan nitraamalla p-Diklooribentseeniä väkevien typpi- ja rikkihappojen seoksella 35–65 °C:n lämpötilassa.


title: 1,4-dikloori-2-nitrobentseeni

text: 1,4-dikloori-2-nitrobentseeniä käytetään pääasiassa atsovärien ja niiden valmistuksessa käytetävien aminojohdannaisten valmistamiseen. Sitä käytetään antibakteeristen aineiden kuten triklosaanin ja lääkkeiden kuten klotsapiinin ja domperidonin valmistamiseen.


title: Luettelo työttömyyskassoista Suomessa

text: Luettelo työttömyyskassoista listaa Suomessa toimivat työttömyyskassat.


title: Luettelo työttömyyskassoista Suomessa

text: Oheinen taulukko listaa 27 Suomessa vuoden 2016 alussa toiminutta työttömyyskassaa (muutamia kassoja fuusioitu edellisvuosina).


title: Luettelo työttömyyskassoista Suomessa

text: Työttömyyskassojen jäsenmaksun suuruus vaihtelee huomattavasti. Vuonna 2016 pienin vuosimaksu oli Lääkärien työttömyyskassan perimä 23 euroa vuodessa. Korkeimpia vuosimaksuja olivat palkasta prosenttiperusteisesti määräytyvien työttömyyskassojen jäsenmaksut keski- ja tuloisilta palkansaajilta, ammatinharjoittajilta tai yrittäjiltä (yli 300 eur vuodessa).


title: Cangrande I della Scala

text: Cangrande I della Scala (9. maaliskuuta 1291 – 22. heinäkuuta 1329) oli italialainen ylimys ja Veronaa vuosina 1277–1387 hallinneen della Scalan suvun tunnetuin jäsen. Nykyisin hänet tunnetaan varsinkin Dante Alighierin suojelijana. Omana aikanaan häntä arvostettiin soturina ja yksinvaltiaana. Valtakautensa aikana hän hallitsi myös naapurikaupunkivaltioita, kuten Vicenzaa, Padovaa ja Trevisoa, ja häntä pidettiin Pohjois-Italian Ghibelliinit-ryhmittymän johtajana.


title: Cangrande I della Scala

text: Cangrande kuoli ankaraan vatsatautiin, jonka syyksi paljastui vuonna 2015 myrkytys eikä saastunut vesi, kuten aiemmin on oletettu. Kuolemaa epäiltiin jo heti tuoreeltaan myrkytykseksi, mutta sen osoittamiseksi ei ollut keinoja. Nykyaikana tehdyssä ruumiinavauksessa elimistöstä löytyi runsaasti sormustinkukkaa, joka suurina määrinä aiheuttaa kuoleman. Kun Santa Maria Antiquan kirkossa oleva hauta avattiin, ruumiinavauksessa todettiin suhteellisen nuori mies muutenkin varsin huonokuntoiseksi: keuhkot olivat mustana noesta, merkkejä alkavasta reumasta löytyi, samoin maksakirroosista, kroonisesta poskiontelontulehduksesta ja mahdollisesti tuberkuloosistakin. Myrkyttäjä on saattanut olla hänen kunnianhimoinen seuraajansa Mastino II


title: Henkitorven tulehdus

text: Henkitorven tulehdus eli trakeiitti on henkitorven tulehdustila, joka oireilee usein yskänä.


title: Curt Gogol

text: Curt Gogol (s. 21. syyskuuta 1991) on kanadalainen jääkiekkoilija, joka pelaa Minnesota Wildin organisaatiossa.


title: Curt Gogol

text: Juniorikiekkoa Gogol pelasi WHL:ssä. 19. syntymäpäivänään 21. syyskuuta 2010 hän sai vapaana pelaajana kaksisuuntaisen sopimuksen San Jose Sharksiin ja pelasi ensimmäisen ottelunsa ammattilaistasolla kaudella 2011-2012 sen farmijoukkue Worcester Sharksissa.


title: Curt Gogol

text: Viimeisenä San Jose -sopimusvuotenaan Gogol tuli kaupatuksi Minnesota Wildiin vaihdossa Chad Rauhun 5. helmikuuta 2014.


title: Kurtis Gabriel

text: Kurtis Gabriel (s. 20. huhtikuuta 1993) on kanadalainen jääkiekkoilija, joka pelaa Minnesota Wildin organisaatiossa. Hän on Minnesotan kolmannen kierroksen varaus .


title: Kurtis Gabriel

text: Gabriel pelasi neljän kauden ajan vuosina 2010–2014 OHL-joukkue Owen Sound Attackissa. Varaamaton Gabriel kutsuttiin harjoitusleirille ja hän teki sisääntulonsa Owen Sound Attackissa vuonna 2010. Ensimmäisen OHL-kautensa jälkeen Gabriel jäi vielä varaamattomaksi. Vuonna 2011 hän esiintyi Phoenix Coyotesin tulokasleirillä.


title: Kurtis Gabriel

text: 3. maaliskuuta 2014 Minnesota Wild kiinnitti Gabrielin kolmen vuoden mittaisella tulokassopimuksella.


title: Hot Girls (Lil’ Mon kappale)

text: ”Hot Girls”, tunnetaan myös nimellä ”Hot Boys, Hot Girls” on yhdysvaltalaisartisti Lil' Mon kappale hänen julkaisematta jääneeltä "Syndicated: The Lil' Mo Hour"-studioalbumilta. Kappaleella vierailee entinen levy-yhtiötoveri Lil Wayne ja tuotannosta vastaa hänen työtoveri Bryan-Michael Cox. Singleen liittyvä remix-versio, jolla vierailee Fabolous julkaistiin DJ Envyn nauhoituksella "Ahead of the Game: The Final Chapter".


title: Hot Girls (Lil’ Mon kappale)

text: iTunes12" vinyl


title: Danny Biega

text: Danny Biega (s. 29. syyskuuta 1991) on kanadalainen jääkiekkoilija, joka pelaa Carolina Hurricanesin organisaatiossa. Hän on Carolinan kolmannen kierroksen varaus .


title: Yrjö Lako

text: Yrjö Vihtori Lako (vuoteen 1935 Lindfors; 3. kesäkuuta 1896 Ulvila – 18. huhtikuuta 1952 Helsinki) oli suomalainen kenraalimajuri.


title: Yrjö Lako

text: Lako kirjoitti ylioppilaaksi vuonna 1917. Hän liittyi sisällissodan puhjettua vapaaehtoisena Venäjänsaaren retkikuntaan ja osallistui taisteluihin Karjalan rintamalla. Hän valmistui sotakorkeakoulusta vuonna 1930 ja palveli sen jälkeen yleisesikuntaupseerina. Lako oli puolustusministeriön sotavarustustoimiston päällikkönä 1938–1940 ja talvisodan aikana toimistopäällikkönä päämajassa. Jatkosodan alussa hän oli I armeijakunnan huoltopäällikkönä. Sodan jälkeen Lako oli päämajan huolto-osaston osastopäällikkönä 1944–1949 ja puolustusministeriön erikoistehtävissä 1949–1950. Hänet ylennettiin kenraalimajuriksi 1950.


title: Dennis Robertson

text: Dennis Robertson (s. 24. toukokuuta 1991) on kanadalainen jääkiekkoilija, joka pelaa Carolina Hurricanesin organisaatiossa. Hän on Toronto Maple Leafsin kuudennen kierroksen varaus .


title: Dennis Robertson

text: 20. maaliskuuta 2014 Carolina Hurricanes kiinnitti Robertsonin kahdeksi vuodeksi. Hän on pelannut tähän asti vain farmijoukkue Charlotte Checkersissä.


title: You’re Still the One

text: You're Still the One on kanadalaisen countrymuusikko Shania Twainin kappale. Se julkaistiin Twainin Come on Over-studioalbumin kolmantena countrysinglenä tammikuussa 1998, samalla kun se oli ensimmäinen pop- ja kansainvälisillä markkinoilla julkaistu single. Single onnistui saavuttamaan Billboard Hot 100-listan toisen sijan, joka teki siitä Twainin ensimmäisen kymmenen parhaan joukkoon päässeen singlen kyseisellä listalla. Vaikka kappale ei saavuttanut koskaan listan kärkeä, siitä tuli Twainin menestynein crossoversingle sekä yksi hänen menestyneimmistä singleistä countrymusiikkia soittavilla radiokanavilla. Kappaleen sanoittivat Twain ja Mutt Lange sekä tuotti Lange.


title: You’re Still the One

text: "You're Still the One" oli ehdokkaana neljälle palkinnolle Grammy-palkintogaalassa vuonna 1999, joista kahdessa se voitti. Se voitti kategorioissa "Paras countrykappale" ja "Paras naispääosan countrylauluesitys" sekä hävisi kategorioissa "Vuoden levytys" ja "Vuoden kappale" toiselle kanadalaiselle artistille, Celine Dionille joka voitti kappaleella "My Heart Will Go On".


title: You’re Still the One

text: Kappale sijoittui Billboard All-Time Hot 100 Top Songs-listan sijalle 66. Se oli VH1:n "100 Greatest Songs of the 90s".


title: Lambeth Walk

text: Lambeth walk on 1930-luvun loppuolella suosittu kepeä tanssi. Sen on saanut nimensä lontoolaisen kadun mukaan. Se on yksi vanhojenpäivän tansseista.


title: Lambeth Walk

text: "The Lambeth Walk" oli Noel Gayn säveltämä kappale vuoden 1937 musikaalissa "Me and My Girl". Musikaalissa esitetyn kappaleen koreagrafia innoitti Lambeth Walk -tanssin.


title: Lampila

text: Lampila on suomalainen sukunimi:


title: Martti Lampila

text: Martti Emil Lampila (9. lokakuuta 1924 Hirvensalmi – 14. heinäkuuta 2004 Forssa) oli suomalainen maataloustutkija, joka toimi Maatalouden tutkimuskeskuksen kotieläinhoito-osaston professorina ja johtajana 1968–1988. Hänen tutkimusalaansa oli kotieläinten ravitsemus.


title: Martti Lampila

text: Martti Lampila valmistui ylioppilaaksi Mikkelin yhteiskoulusta 1943 ja maatalous- ja metsätieteiden kandidaatiksi kotieläintieteen ja mikrobiologian alalta Helsingin yliopistosta 1952. Maatalous- ja metsätieteiden lisensiaatin ja tohtorin tutkinnon hän suoritti 1964.


title: Martti Lampila

text: Kotimaisten tutkimuslaitosten lisäksi Lampila toimi Cornellin yliopistossa Yhdysvalloissa tutkijana 1967–1968 sekä FAO:n päämajassa Roomassa Animal Production Officer -nimikkeellä 1976–1978.


title: Jimmy Durmaz

text: Jimmy Durmaz (aikaisemmin Jimmy Touma; s. 22. maaliskuuta 1989 Örebro) on ruotsalainen jalkapalloilija. Pelipaikaltaan vasenjalkainen Durmaz on laitahyökkääjä. Hän kuuluu Ruotsin jalkapallomaajoukkueeseen. Durmaz on assyrialaista alkuperää ja hänen sukunsa on kotoisin Turkista.


title: Jimmy Durmaz

text: Jimmy Touma siirtyi kasvattajaseurastaan BK Forwardista Malmö FF:ään heinäkuussa 2008 ja debytoi jo samassa kuussa Allsvenskanissa Hammarby IF:ää vastaan. Ennen kautta 2009 Touma vaihtoi sukunimensä Durmaziksi. Durmazin läpimurto tapahtui mestaruuteen päättyneellä kaudella 2010, jolloin hän pelasi 27 ottelussa. Kesällä 2012 Durmaz siirtyi Turkin Superliigan Gençlerbirliği SK:hon, jota hän edusti kahden kauden ajan pelaten 61 ottelua ja tehden 11 maalia. Elokuussa 2014 Durmaz siirtyi Turkista Kreikan Superliigan suurseuraan Olympiakos FC:hen, jonka paidassa hän on debytoinut Mestareiden liigassa.


title: Jimmy Durmaz

text: Ruotsia alle 21-vuotiaiden tasolla edustanut Durmaz debytoi Ruotsin jalkapallomaajoukkueessa helmikuussa 2011 ystävyysottelussa Kyprosta vastaan. Nykyisin hän kuuluu maajoukkueen vakiokasvoihin.


title: Teppo Lampio

text: Teppo Sakari Lampio (vuoteen 1935 Lampén; 24. toukokuuta 1921 Joensuu – 22. heinäkuuta 1983 Helsinki) oli suomalainen riistabiologi, koulutukseltaan filosofian tohtori. Hän oli Riista- ja kalatalouden tutkimuslaitoksen riistantutkimusosaston osastonjohtaja professorin nimikkeellä 1975–1983 ja myös laitoksen johtaja 1979–1983. Lisäksi hän toimi Suomen Metsästäjäliiton toiminnanjohtajana 1954–1963 sekä Metsästäjäin keskusjärjestössä 1962–1972.


title: Robert L. Short

text: Robert L. Short (3. elokuuta 1932 Midland, Texas, Yhdysvallat – 6. heinäkuuta 2009 Little Rock, Arkansas, Yhdysvallat) oli yhdysvaltalainen presbyteeripastori, teologi ja tietokirjailija, joka kirjoitti populaarikulttuurin teologisista merkityksistä.


title: Robert L. Short

text: Short syntyi Texasissa vuonna 1932. Hän opiskeli koko ikänsä ja sai useita maisterin tutkintoja. Hän luennoi myös useassa paikassa. Short kirjotiti useita kirjoja, jotka tutkivat populaarikulttuurin teologisia merkityksiä. Tunnetuin Shortin kirjoista on hänen opiskeluaikanaan kirjoittamansa ja vuonna 1965 julkaistu "The Gospel According to Peanuts" (suomennettu nimillä "Tenavat totuuden tiellä" ja "Tenavien evankeliumi"), jossa hän esitteli Charles M. Schulzin "Tenavat"-sarjakuvasta löytämiään teologisia viestejä. Lisäksi hän kirjoitti muun muassa kirjat "The Gospel According to Dogs" (”Koirien evankeliumi”) ja "The Parables According to Dr. Seuss" (”Dr. Seussin sananlaskut”). Vuodesta 1991 alkaen Short toimi presbyteerisenä pastorina. Hän asui vuodesta 2001 Arkansasin Little Rockissa, jonne hän perusti oman kirkon.


title: Nick Baumgartner

text: Nick Baumgartner (s. 17. joulukuuta 1981 Iron River, Michigan) on yhdysvaltalainen lumilautailija, joka kilpailee lumilautakrossissa. Baumgartner on 183 senttimetriä pitkä ja painaa 91 kilogrammaa.


title: Nick Baumgartner

text: Baumgartner on voittanut kaksi MM-pronssia lumilautakrossista, vuosilta 2009 ja 2015. X Gameseista hänellä on kulta vuodelta 2011 ja hopea vuodelta 2012. Baumgartner on osallistunut kaksiin talviolympialaisiin vuosina 2010 ja 2014 ollen parhaimmillaan 20. vuoden 2010 kisoissa.


title: Nick Baumgartner

text: Baumgartner ajaa myös off-road -autoja. Hän kilpailee nykyisin Pro Light -sarjassa, jossa hän on ajanut vuodesta 2012 asti. Vuonna 2011 hän voitti Traxxas TORC Seriesin vuoden tulokkaan palkinnon.


title: Starstrukk

text: Starstrukk on yhdysvaltalaisen elektronista musiikkia soittavan rock-yhtye 3OH!3:n kappale. Se on heidän uransa kolmas sekä heidän toisen, -studioalbumin toinen single. Kappaleen radioversiossa sekä albumin deluxe-versiossa vierailee poplaulaja Katy Perry. Tällä versiolla, jolla Katy Perry vierailee, oli huomattava menestys Australiassa, Belgiassa, Irlannissa, sekä Isossa-Britanniassa, päästyään listan kymmenen parhaan joukkoon kaikissa näissä valtioissa. Se on jatkoa yhtyeen toisen albumin ensimmäiselle singlelle "Don't Trust Me".


title: Koropí

text:
Koropí (; kath. Κορωπίον, "Koropíon") on Kreikan kaupunki, joka kuuluu hallinnollisesti Kropían kuntaan, Itä-Attikan alueyksikköön ja Attikan alueeseen. Kaupungin väkiluku on 19 164 (vuonna 2011). Koropí on Kropían kunnan kuntakeskus ja suurin asutus.
Koropí on osa Ateenan metropolialuetta ja sijaitsee Hymettos-vuoren itäpuolella noin 16 kilometriä Ateenan keskustasta kaakkoon ja noin kahdeksan kilometriä Ateenan kansainvälisestä lentoasemasta lounaaseen.


title: Koropí

text: Koropíssa sijaitsee Ateenan metron ja proastiakós-paikallisjunien yhteinen Koropín asema. Olympic Airin pääkonttori sijaitsee Koropíssa.


title: Neápoli (Thessaloniki)

text: Neápoli (; kath. Νεάπολις, "Neápolis") on Kreikan kaupunki sekä samanniminen Neápoli-Sykiésin kunnan kunnallisyksikkö (Δημοτική Ενότητα Νεάπολης, "Dimotikí Enótita Neápolis") ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 27 084 (vuonna 2011).


title: Neápoli (Thessaloniki)

text: Neápoli sijaitsee vain pari kilometriä Thessalonikin keskustasta pohjoiseen ja se on käytännössä Thessalonikin kaupunginosa tai esikaupunki. Neápoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Neápoli-Sykiésin kunnaksi yhdessä Ágios Pávloksen, Péfkan ja Sykiésin kanssa, jolloin se muuttui yhdeksi Neápoli-Sykiésin kunnan kunnallisyksiköistä. Kaupungin väestöntiheys on yksi maailman korkeimpia.


title: Néo Psychikó

text: Néo Psychikó (; kath. Νέον Ψυχικόν, "Néon Psychikón"; myös "Néo Psichikó") on Kreikan kaupunki sekä samanniminen Filothéi-Psychikón kunnan kunnallisyksikkö (Δημοτική Ενότητα Νέου Ψυχικού, "Dimotikí Enótita Néou Psychikoú") ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 10 137 (vuonna 2011).


title: Néo Psychikó

text: Néo Psychikó sijaitsee noin kuusi kilometriä Ateenan keskustasta koilliseen ja se on Ateenan esikaupunkialuetta. Sen nimi, ”Uusi Psychikó”, viittaa sen luoteispuolella sijaitsevaan Psychikón kaupunkiin. Néo Psychikó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Filothéi-Psychikón kunnaksi yhdessä Filothéin ja Psychikón kanssa, jolloin se muuttui uuden kunnan kunnallisyksiköksi.


title: Ida Elise Broch

text: Ida Elise Broch (s. 25. kesäkuuta 1987 Oslo) on norjalainen näyttelijä. Hän on näytellyt vuodesta 2007 asti.


title: Ida Elise Broch

text: Brochin ensimmäinen merkittävä rooli oli Ninan rooli vuoden 2007 elokuvassa "Switch". Seuraavana vuonna hän näytteli Katrineä elokuvassa "Mies joka rakasti Yngveä" ("Mannen som elsket Yngve"). Vuonna 2014 Broch oli Birgitten roolissa norjalais-amerikkalaisessa draamakomediasarjassa Lilyhammer. Samana vuonna hän esitti myös tutkija Mari Friisiä draamasarjassa Kuudes aisti.


title: Ida Elise Broch

text: Brochin velipuoli Nicolai Cleve Broch on myös näyttelijä.


title: Panórama (Thessaloniki)

text: Panórama () on Kreikan kaupunki sekä samanniminen Pylaía-Chortiátiin kunnan kunnallisyksikkö (Δημοτική Ενότητα Πανοράματος, "Dimotikí Enótita Panorámatos") ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 17 444 (vuonna 2011). Panórama on Pylaía-Chortiátiin kunnan kuntakeskus.


title: Panórama (Thessaloniki)

text: Panórama sijaitsee noin kymmenen kilometriä Thessalonikista kaakkoon ja noin seitsemän kilometriä Kalamariásta itään. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pylaía-Chortiátiin kunnaksi yhdessä Chortiátiksen ja Pylaían kanssa, jolloin se muuttui uuden kunnan kunnallisyksiköksi.


title: Papágou

text:
Papágou (; kath. Παπάγος, "Papágos") on Kreikan kaupunki sekä samanniminen Papágou-Cholargóksen kunnan kunnallisyksikkö (Δημοτική Ενότητα Παπάγου, "Dimotikí Enótita Papágou") ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 13 699 (vuonna 2011).
Papágou sijaitsee Ymittós-vuoren länsipuolella noin kuusi kilometriä Ateenan keskustasta itään. Se on Ateenan esikaupunkialuetta. Kaupunki on nimetty kenraali Aléxandros Papágoksen mukaan. Tämä johti Kreikan armeijaa toisessa maailmansodassa sekä hallituksen joukkoja Kreikan sisällissodassa.


title: Papágou

text: Papágou oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Papágou-Cholargóksen kunnaksi yhdessä Cholargóksen kanssa, jolloin se muuttui uuden kunnan kunnallisyksiköksi.


title: Broch

text: Broch voi tarkoittaa seuraavia:Broch on muun muassa seuraavien henkilöiden sukunimi:


title: Péfka

text: Péfka () on Kreikan kaupunki sekä samanniminen Neápoli-Sykiésin kunnan kunnallisyksikkö (Δημοτική Ενότητα Πεύκων, "Dimotikí Enótita Péfkon") ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 13 052 (vuonna 2011).


title: Péfka

text: Péfka sijaitsee noin viisi kilometriä Thessalonikin keskustasta koilliseen ja se on Thessalonikin esikaupunkialuetta. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Neápoli-Sykiésin kunnaksi yhdessä Ágios Pávloksen, Neápolin ja Sykiésin kanssa, jolloin se muuttui uuden kunnan kunnallisyksiköksi.


title: Péfki

text: Péfki () on Kreikan kaupunki sekä samanniminen Lykóvrysi-Péfkin kunnan kunnallisyksikkö (Δημοτική Ενότητα Πεύκης, "Dimotikí Enótita Péfkis") ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 21 352 (vuonna 2011). Péfki on Lykóvrysi-Péfkin kunnan kuntakeskus.


title: Péfki

text: Péfki sijaitsee noin 12 kilometriä Ateenan keskustasta koilliseen ja se on käytännössä Ateenan esikaupunki. Péfki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lykóvrysi-Péfkin kunnaksi yhdessä Lykóvrysin kanssa, jolloin se muuttui uuden kunnan kunnallisyksiköksi.


title: Peraía (Thessaloniki)

text: Peraía () on Kreikan kaupunki, joka kuuluu hallinnollisesti Thermaïkóksen kuntaan, Thessalonikin alueyksikköön ja Keski-Makedonian alueeseen. Kaupungin väkiluku on 18 326 (vuonna 2011). Peraía on Thermaïkóksen kunnan kuntakeskus.


title: Peraía (Thessaloniki)

text: Peraía on osa Thessalonikin metropolialuetta ja sijaitsee Thermaikoslahden rannalla noin 15 kilometriä Thessalonikin kaupungista etelään ja noin neljä kilometriä Thessalonikin lentokentästä lounaaseen. Se muodostaa laajemman kaupunkiyhdyskunnan (Δημοτική Κοινότητα Περαίας, "Dimotikí Koinótita Peraías"), johon kuuluu varsinaisen Peraían kaupungin lisäksi Livadákin kylä. Koko yhdyskunnan väkiluku on 18 546.


title: Políchni

text: Políchni () on Kreikan kaupunki sekä samanniminen Pávlos Meláksen kunnan kunnallisyksikkö (Δημοτική Ενότητα Πολίχνης, "Dimotikí Enótita Políchnis") ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 39 332 (vuonna 2011).


title: Políchni

text: Políchni sijaitsee noin kolme kilometriä Thessalonikin keskustasta pohjoiseen ja se on käytännössä Thessalonikin esikaupunki. Políchni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pávlos Meláksen kunnaksi yhdessä Efkarpían ja Stavroúpolin kanssa.


title: Pylaía

text: Pylaía () on Kreikan kaupunki sekä samanniminen Pylaía-Chortiátiksen kunnan kunnallisyksikkö (Δημοτική Ενότητα Πυλαίας, "Dimotikí Enótita Pylaías") ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 34 625 (vuonna 2011).


title: Pylaía

text: Pylaía sijaitsee noin kuusi kilometriä Thessalonikin keskustasta kaakkoon ja se on käytönnössä Thessalonikin esikaupunki. Pylaía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pylaía-Chortiátiksen kunnaksi yhdessä Chortiátiksen ja Panóraman kanssa, jolloin se muuttui uuden kunnan kunnallisyksiköksi.


title: Rafína

text:
Rafína () on Kreikan kaupunki sekä samanniminen Rafína-Pikérmin kunnan kunnallisyksikkö (Δημοτική Ενότητα Ραφήνας, "Dimotikí Enótita Rafínas") ja entinen itsenäinen kunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 13 091 ja varsinaisen Rafínan kaupungin väkiluku 12 168 (vuonna 2011). Rafína on Rafína-Pikérmin kunnan kuntakeskus.
Rafínan kaupunki sijaitsee Attikan itärannikolla Petaliónlahden rannalla noin 25 kilometriä Ateenan keskustasta koilliseen. Kaupungin oletetaan perineen nimensä antiikin aikaisesta Arafenin demoksesta, joka sijaitsi samalla seudulla. Rafína on (Lávrion ohella) Attikan alueen merkittävimpiä satamia Pireuksen jälkeen. Sieltä kulkee laivoja Euboialle sekä Kykladien saaristoon, muun muassa Ándrokselle, Tínokselle ja Mýkonokselle.


title: Rafína

text: Rafína oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Rafína-Pikérmin kunnaksi yhdessä Pikérmin kanssa, jolloin se muuttui uuden kunnan kunnallisyksiköksi.


title: Rafína

text: Rafínan seutu kärsi suuria tuhoja vuoden 2018 maastopaloissa.


title: Rafína

text: Rafínan kunnallisyksikkö muodostuu seuraavista kylistä, kaupungeista tai muista asutuksista:


title: Get Lucky (Daft Punkin kappale)

text: Get Lucky on ranskalaisen housemusiikkiduo Daft Punkin kappale, jolla vierailee Pharrell Williams. Kappaleen ovat sanoittaneet Pharrell Williams sekä Daft Punk. Se on Daft Punkin neljännen, Random Access Memories-studioalbumin johdantosingle. Ennen julkaisuaan singlenä "Get Luckya" käytettiin Saturday Night Liven aikana esitetyissä televisiomainoksissa, jonka jälkeen Rodgers ja Williams ilmoittivat heidän molempien esiintymisestä kappaleella. Pieniä otteita kappaleesta on myynninedistämistarkoituksessa havaittavissa videosarjassa The Collaborators.


title: Get Lucky (Daft Punkin kappale)

text: "Get Lucky" on disco ja funkkappale, jonka sanoitukset kertovat Williamsin mukaan onnesta olla yhdessä jonkun kanssa, kuten myös seksuaalisesta kemiasta. Vuodettuaan nettiin huhtikuun puolessavälissä single julkaistiin digitaalisesti ladattavana 19. huhtikuuta 2013. "Get Lucky" on saanut suosiota kriitikoilta, ja siitä on tehty lukuisia coverversioita ja parodioita. Kappale on saavuttanut sijoituksia kymmenen parhaan joukossa yli 32 valtion musiikkilistoilla sekä on myynyt yli 9,3 miljoonaa kopiota. Kappale voitti palkinnot 56:ssa Grammy-palkintogaalassa kategorioissa "Vuoden levytys" ja "Paras popduon/yhtyeen esitys", jonka aikana Stevie Wonder liittyi Daft Punkiin, Williamsiin ja Rodgersiin esittääkseen kappaleen lavalla näiden seurassa.


title: Salamis (kaupunki)

text:
Salamis (; kath. Σαλαμίς, "Salamís") on Kreikan kaupunki sekä samanniminen Salamiin kunnan kunnallisyksikkö (Δημοτική Ενότητα Σαλαμίνας, "Dimotikí Enótita Salamínas") ja entinen itsenäinen kunta. Se sijaitsee Salamiin saarella Saarten alueyksikössä Attikan alueella. Koko kunnallisyksikön väkiluku on 31 776 ja varsinaisen Salamiin kaupungin väkiluku 25 370 (vuonna 2011). Salamis on Salamiin saaren pääkaupunki, Salamiin kunnan kuntakeskus ja Saarten alueyksikön hallinnollinen keskus.
Salamiin kaupunki sijaitsee Salamiin saaren länsirannikolla Salamiinlahden pohjukassa. Se on väkiluvultaan saaren suurin asutus. Nykyinen Salamiin kaupunki on saaren kolmas tämän niminen kaupunki. Antiikin Salamiin kaupunki sijaitsi alun perin saaren etelärannikolla ja myöhemmin ateenalaisvallan aikana saaren itärannikolla eli Ateenan puolella lähellä nykyistä Ampelákiaa. Nykyinen Salamiin kaupunki on kehittynyt myöhemmin eri paikkaan.


title: Salamis (kaupunki)

text: Salamiin kunnallisyksikkö käsittää suurimman osan Salamiin saaresta. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä uudeksi Salamiin kunnaksi yhdessä Ampelákian kanssa, jolloin se muuttui uuden kunnan kunnallisyksiköksi.


title: Salamis (kaupunki)

text: Salamiin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Albin Ekdal

text: Albin Ekdal (s. 28. heinäkuuta 1989 Tukholma) on ruotsalainen jalkapalloilija, joka edustaa Saksan Bundesliigassa pelaavaa Hamburger SV:tä. Pelipaikaltaan oikeajalkainen Ekdal on keskikenttäpelaaja. Hän kuuluu myös Ruotsin jalkapallomaajoukkueeseen.


title: Albin Ekdal

text: Ekdalin isä Lennart Ekdal on tunnettu ruotsalainen toimittaja.


title: Albin Ekdal

text: Brommapojkarnassa uransa aloittanut Ekdal edusti seuraa vuodet 2007-2008. Kaudella 2007 hän teki myös pääsarjadebyyttinsä Allsvenskanissa. Kesällä 2008 Ekdal siirtyi Superettaniin pudonneesta Brommapojkarnasta Italian suurseuraan Juventukseen. Hän edusti Juventusta kahden vuoden ajan, mutta pelasi Serie A:ssa ainoastaan kolme peliä. Kauden 2009-2010 hän oli kokonaan lainalla toisessa Serie A -seurassa AC Sienassa. Kesäkuussa 2010 Ekdal siirtyi Juventuksesta Serie A:n Bologna FC:n, jota hän edusti yhden kauden ajan pelaten liigassa 22 ottelua ja tehden yhden maalin.


title: Albin Ekdal

text: Kesän 2011 siirtoikkunassa Ekdal vaihtoi jälleen seuraa Italiassa, nyt hän siirtyi Cagliari Calcioon, joka sekin pelasi Serie A:ssa. Cagliarissa Ekdalista on tullut yksi seuran avainpelaajista. Syyskuussa 2014 hän teki uransa ensimmäisen hattutempun, kun Cagliari voitti Inter Milanin 4-1. Kauden 2014-2015 jälkeen Cagliari putosi Serie B:hen. Ekdal pelasi seurassa yhteensä 116 ottelua tehden kahdeksan maalia.


title: Albin Ekdal

text: Heinäkuussa 2015 Ekdal siirtyi Saksan Bundesliigan Hamburger SV:hen, jonka paidassa hän debytoi seuraavassa kuussa Bayern Müncheniä vastaan.


title: Albin Ekdal

text: Ruotsia monissa eri nuorten maajoukkueissa edustanut Ekdal debytoi Ruotsin jalkapallomaajoukkueessa elokuussa 2011 ystävyysottelussa Ukrainaa vastaan. Nykyisin hän on yksi maajoukkueen vakiokasvoista.


title: Stavroúpoli

text: Stavroúpoli (; ) on Kreikan kaupunki sekä samanniminen Pávlos Meláksen kunnan kunnallisyksikkö (Δημοτική Ενότητα Σταυρούπολης, "Dimotikí Enótita Stavroúpolis"; kath. Δημοτική Ενότητα Σταυρουπόλεως, "Dimotikí Enótita Stavroupóleos") ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 46 008 (vuonna 2011). Stavroúpoli on Pávlos Meláksen kunnan kuntakeskus.


title: Stavroúpoli

text: Stavroúpoli sijaitsee noin neljä kilometriä Thessalonikin keskustasta pohjoiseen ja se on käytännössä Thessalonikin esikaupunki. Stavroúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pávlos Meláksen kunnaksi yhdessä Efkarpían ja Políchnin kanssa.